کوردپرێس :: Kurdpress News Aganecy - سه‌رئه‌نجامی هاوپه‌یمانیی ئه‌مریکا و کورده‌کانی سووریا/ سکات پێترسۆن\nسه‌رئه‌نجامی هاوپه‌یمانیی ئه‌مریکا و کورده‌کانی سووریا/ سکات پێترسۆن\nبه‌شی وتار/ جیهان- له خاڵی بۆچوونی کورده‌کان قۆناغێکی زۆری له مێژووی هاوکاریی سه‌ربازیی ئه‌وان له‌گه‌ڵ ئه‌مریکا سه‌رئه‌نجامێکی خراپی به‌دوادا بووه. له سووریا گرووپی کوردی YPG هاوپه‌یمانیی سه‌ره‌کی ئه‌مریکا له شه‌ڕ دژی داعشه. ئه‌م گرووپه چاوه‌ڕوانیگه‌لێکی له ئه‌مریکا هه‌یه.\nکوردپرێس- نیشانه‌کانی یه‌کده‌نگی ئه‌مریکا له‌گه‌ڵ هاوپه‌یمانه کورده‌کانی- ئه‌م هاوپه‌یمانانه کێشه‌ساز به‌ڵام به‌بایه‌خ- نه‌یده‌توانی له‌مه ئاشکراتر و به‌هێزتر بێت.\nدوو حه‌فته پێش ئه‌فسه‌رانی سه‌ربازی ئه‌مریکا له حاڵێکدا که ئاڵای ئه‌مریکا له‌سه‌ر سینگی یۆنیفۆرمه‌کانییانه‌وه لکابوو، له ئاهه‌نگی سه‌ره‌خۆشی شه‌ڕڤانانی یه‌کینه‌کانی پاراستنی گه‌ل ئاماده بوون هه‌ر ئه‌و گرووپه‌ی که هاوپه‌یمانێکی زۆر گرینگ بۆ ئه‌مریکا له شه‌ڕی داعش له سووریادا هه‌ژمار ده‌کرێت.\nشه‌ڕڤانانی کورد به‌هۆی هێرشه ئاسمانییه‌کانی تورکیاوه که ئه‌ویش هاوپه‌یمانی ئه‌مریکاوه و ئه‌ندامی ناتۆیه کوژراون. تورکیا YPG به گرووپێکی تیرۆریستی ده‌زانێت.\nئه‌مه ته‌نیا شه‌کانه‌وه‌ی ئاڵای ئه‌مریکا به بۆنه‌ی YPGوه نه‌بوو، کاروانی ئۆتۆمبیله زرێپۆشه‌کانی ئه‌مریکا که ئاڵای ئه‌و وڵاته‌یان له‌سه‌ردا بوو بۆ ڕێگری له هێرشی زیاتری تورکیا له سنووری باکووری سووریا و تورکیا که‌وتنه‌ڕێ و قه‌ڵغانێکیان دروست کرد بۆ پاراستنی هێزێکی سه‌ربازیی خۆجێی که پێنتاگۆن سه‌ره‌ڕای ناڕه‌زایه‌تی تورکیا له‌م دوو ساڵه‌ی دواییدا زۆر له‌سه‌ری حیساب ده‌کات.\nئه‌یوان ئه‌بوو زه‌ید له دانیشتووانی شاری قامیشڵۆ به ماڵپه‌ڕی سیریا دایرێکت ده‌ڵێت: پێتان بڵێم که وه‌کوو زه‌ماوه‌ندێک بوو خه‌ڵکی هاتبوونه‌سه‌ر شه‌وق و چه‌پڵه‌یان لێده‌دا و ده‌ستیان بۆ سه‌ربازه ئه‌مریکییه‌کان ده‌شه‌کانده‌وه.\nکورده‌کانی سووریا به یارمه‌تی ئه‌مریکا بوونه‌ته ته‌نها شه‌ڕڤانانی خۆجێی له ناوچه‌که‌دا که توانای ده‌رکردنی داعش له ڕه‌قه، پێته‌ختی خیلافه‌تی خۆناونراوی ئه‌و گرووپه‌یان هه‌یه و هه‌ر به ده‌ستووری ئه‌مریکاش خه‌ریکی پێشڕه‌وی بۆ ئه‌نجامدانی ئه‌و کاره‌ن.\nYPG یه‌که‌م هێزی کوردی نییه که ئه‌مریکا بۆ گه‌یشتن به ئامانجه سه‌ربازییه‌کانی دژ به داعش له‌و ناوچه‌یه‌دا یارمه‌تییان لێوه‌رده‌گرێت. له عێراقیشدا پێشمه‌رگه هه‌م له وه‌ستاندنی پێشڕه‌وی مه‌ترسیداری داعش له ساڵی 2014 و هه‌م له پاشه‌کشێ پێکردنیان له‌و کاته‌دا ده‌ورێکی زۆر گرینگی بووه و ئه‌مه شه‌ڕی مووسڵیش له خۆوه ده‌گرێت.\nشه‌ڕ له‌گه‌ڵ داعش ته‌نیا یه‌کێک له‌و خاڵانه‌یه که تێدا ئه‌مریکا و شه‌ڕڤانانی کورد هێزه‌کانیان پێکه‌وه کۆکردووه‌ته‌وه. له‌م بابه‌تانه‌دا جاری وابووه به‌رژه‌وه‌ندییه‌کانی ئه‌مریکا و کورد یه‌کی گرتووه‌ته‌وه و جاری واش هاوکاری کورده‌کان له‌گه‌ڵ ئه‌مریکا به بێ هیچ چاوه‌ڕوانیێک بووه.\nبه‌مه‌شه‌وه له ڕوانگه‌ی کورده‌کانه‌وه ئه‌م مه‌ترسییه هاوبه‌شانه به خه‌یانه‌ت کۆتایی پێهاتووه. له تاڵ ترین بیره‌وه‌رییه‌کانی کورد ده‌توانین ئاماژه به شۆڕشی ساڵی 1991 دژ به سه‌دام بکه‌ین که ئه‌مریکا هانده‌ری بوو به‌ڵام مۆڵه‌تی دا که کورده‌کان سه‌رکوت بکرێن.\nئه‌زموونی کورد و ئه‌مریکا وامان لێده‌کات له خۆمان بپرسین هاوپه‌یمانیی ئه‌مریکا و کورد ئه‌مجاره‌یان چه‌نده به‌هێزه؟ کورده‌کانی سووریا بابه‌تی فیداکارییه‌کانی خۆیان چی چاوه‌ڕوان ده‌که‌ین؟ ئایا کورده‌کانی سووریا سه‌ره‌ڕای ئه‌وه‌ی که ئه‌مریکا به ڕواڵه‌ت و له ئێستادا پشتیوانیی سه‌ربازییان لێده‌کات ئایا ئه‌م مه‌ترسییه قبووڵ ده‌که‌ن که پاش کۆتایی هاوکاریی دژ به داعش ڕه‌نگه چیدی ئاوڕیان لێنه‌درێته‌وه و تورکیا له ئه‌مریکا بیه‌وێت له نێوان هاوپه‌یمانه‌کانی خۆی یه‌کێکیان هه‌ڵبژێرێت؟\nنه‌وا بۆنسی له پسپۆڕانی باڵای به‌شی ڕۆژهه‌ڵاتی ناوه‌ڕاست له "ڕێکخراوی جیهانی قه‌یران" ده‌ڵێت: YPG و په‌یه‌ده خۆیان خستۆته مه‌ترسییێکی گه‌وره‌وه.\nهه‌روه‌ها ده‌شڵێت: قوماره‌که‌یان هه‌ر له سه‌ره‌تاوه ئه‌وه بووه که هاوکاریی له‌گه‌ڵ ئه‌مریکا نه‌ک هه‌ر بۆته‌هۆی په‌ره‌سه‌ندنی ناوچه‌کانی ژێر کۆنتڕۆڵیان و ئه‌مه‌ش ورده ورده شه‌رعییه‌تی سیاسی ئه‌وانی له ئاستی جیهانیدا به‌رزکردۆته‌وه، له ڕاستیدا بوونه‌ته ڕێگری هێرشه‌کانی تورکیا.\nسه‌ره‌ڕای ئه‌مه‌ش هێرشی ئاسمانیی 25ی ئه‌یپڕیڵی تورکیا که تێیدا 20 شه‌ڕڤانی YPG له باکووری سووریا کوژران و باکووری عێراقیش کرایه ئامانج، هاوارێکی ڕاچڵه‌کێنه‌ر بوو که ده‌سه‌ڵاتی ئه‌مریکا و ڕووسیا له‌سه‌ر ئه‌نقه‌ره ده‌توانێت سنووردار بێت و تورکیا ئه‌گه‌ر بیه‌وێت ده‌توانێ له هێرشی ڕه‌قه‌دا ته‌گه‌ره بنێته‌وه. هه‌ر ئێستاش بنکه‌کانی ئه‌مریکا و YPG له سووریا له جیاتی ئه‌وه‌ی هه‌موو ته‌رکیزی خۆیان بخه‌نه‌سه‌ر هێرشی ڕه‌قه، ستراتێژییان بۆ به‌رگری به‌رانبه‌ر هێرشه‌کانی تورکیا گۆڕدراوه.\nهۆکاری ئه‌وه‌ی که YPG بۆ ئه‌مریکا هاوپه‌یمانێکی کێشه‌دار ئه‌وه‌یه که شه‌ڕڤانانی YPG بوونه‌ته ڕێبه‌ری گرووپێکی به‌ربڵاوی 50 هه‌زار که‌سی له هێزه‌کانی سووریای دیموکراتیک که هه‌ندێ یه‌که‌ی عه‌ره‌ب و دیکه‌ی ئیتنیکه‌کانیشی تێیدایه به‌ڵام له هه‌مان حاڵدا بۆ خۆی لقه‌که له پارتی کرێکارانی کوردستان که ده‌یان ساڵه دژ به حکوومه‌تی تورکیا هه‌ستاوه‌ته‌وه و له ناوه‌ڕاسته‌کانی ساڵی 2015 شه‌ڕه‌که‌یان ده‌ستیپێکردووه‌ته‌وه.\nئه‌مریکا، ئه‌ورووپا و تورکیا به فه‌رمی PKK به گرووپێکی تیرۆریستی ده‌زانن. دیاره بڕبڕه‌ی پشتی ڕێبه‌رایه‌تیی PKKش ئه‌ندامی PKKن و زۆربه‌یان ئه‌زموونی ساڵه‌ها شه‌ڕیان هه‌یه.\nکۆشکی سپی له ستراتێژی خۆی بۆ ڕه‌قه پلانێکی په‌ره‌پێداوه که YPG وه‌کوو ته‌وه‌ره‌ی ئه‌و پلانه‌یه و هه‌ر له ده‌وڵه‌تی ئۆباماشه‌وه ئه‌م کاره ئه‌نجام دراوه. تره‌مپ له مانگی مارچدا 400 چه‌کداری ده‌ریایی ده‌نێرێته لای 300 هێزی یه‌که‌ی تایبه‌تی ئه‌مریکا که هه‌ر له پێشتره‌وه یاریده‌ی هێزه‌کانی سووریای دیموکراتیک له باکووری ڕۆژهه‌ڵاتی سووریایان ده‌دا و به وته‌ی NBCNews کۆشکی سپی ڕۆژی 8ی مانگی مه‌ی مۆڵه‌تییان دا بڕێک چه‌ک و جیهازاتی پیاده و جیهازاتی ته‌کنیکی وه‌کوو بوڵدێزر بۆ YPG بنێردرێت به‌ڵام ڕه‌جه‌ب ته‌ییب ئه‌ردۆغان سه‌رۆک کۆماری تورکیا له دیداره‌که‌ی 16ی مه‌ی دا له‌گه‌ڵ تره‌مپ جارێکی دیکه داوای کرد که ئه‌مریکا ده‌ستبه‌رداری هاوکاری له‌گه‌ڵ کورده‌کانی سووریا ببێت و له‌سه‌ر نه‌خشه‌ی تورکیا بۆ به‌کارهێنانی هێزی ناکورد له هێرشی ڕه‌قه حیساب بکات.\nکاربه‌ده‌ستانی ئه‌مریکا له‌گه‌ڵ تاقمێکی زۆر و لێکته‌نراوی وشه‌کان کایه ده‌که‌ن و زۆر خۆپارێزانه له نێوان PKK و YPG جیاوازی داده‌نێن به‌ڵام له حه‌فته‌کانی ڕابردوودا جارێکی دیکه ئه‌ردۆغان YPGی له‌گه‌ڵ داعش و قاعێده هه‌ڵسه‌نگاند و وتی: "هه‌موویان یه‌ک شتن" و هه‌روه‌ها وتیشی: له به‌ین چوونی ئه‌م گرووپه تیرۆریستییانه ئه‌رکی هه‌موومانه.\nئه‌ردۆغان پێشتر وتبووشی که تورکیا له دیتنی ئاڵای ئه‌مریکا له ناو کاروانێکی که په‌ڕۆکۆنه‌کانی YPGی له‌گه‌ڵ دایه ته‌واو نیگه‌رانه و ده‌بێ ئه‌م بابه‌ته له‌گه‌ڵ تره‌مپ بخاته به‌رباسه‌وه.\nکورده‌کانی سووریا تۆمه‌تی تیرۆیزم ڕه‌تده‌که‌نه‌وه و ئه‌و جۆره‌ی YPG ده‌ڵێت: تورکیا ته‌نیا له ماوه‌ی مانگی ئه‌یپڕێڵدا 67 جار هێرشی کردووه‌ته‌سه‌ر بنکه‌کانیان. YPG ده‌ڵێت ئه‌وانیش له به‌رانبه‌ر تانک و ئۆتۆمبیله زرێپۆشه‌کانی تورکیایان تێکشکاندووه.\nته‌لال سلۆ، وته‌بێژی هێزه‌کانی سووریای دیموکراتیک ده‌ڵێت: ئامانجی ئێمه شه‌ڕ له‌گه‌ڵ گرووپه تیرۆریستییه‌کانه و ڕزگارکردنی ئه‌و ناوچانه‌ی له کۆنتڕۆڵی داعشدان و هه‌ر بۆیه‌ش ته‌سلیمی هه‌وڵه‌کانی تورکیا نابین بۆ ئه‌وه‌ی له‌گه‌ڵی شه‌ڕ بکه‌ین.\nهه‌روه‌ها ده‌شڵێت که ئه‌وان چاوه‌ڕوانییان ده‌کرد که هه‌بوونی هێزه‌کانی ئه‌مریکا ڕێگرێک بۆ هێرشه‌کانی تورکیا.\nچوونکه کۆشکی سپی ده‌رکردنی داعش له ڕه‌قه گرینگتر له په‌یوه‌ندییه‌کانی خۆی له‌گه‌ڵ هاوپه‌یمانه ستراتێژییه‌که‌ی ده‌زانێت، ئه‌نجامه‌که‌ی بۆ ئه‌مریکا ده‌بێته وه‌دیهێنانی هاوکێشه‌یێکی خۆپارێزانه که ئه‌وه‌ش ئه‌م پرسیاره دێنێته ئاراوه که واشنتۆن له کۆتاییدا ده‌توانێت چی به کورده‌کان بدات.\nبلێنت عه‌لیڕه‌زا، به‌ڕێوه‌به‌ری "به‌رنامه‌ی تورکیا" له ناوه‌ندی توێژینه‌وه‌ی ستراتێژیک و نێونه‌ته‌وه‌یی له واشنتۆن ده‌ڵێت: ئێوه هێرش ده‌که‌نه‌سه‌ر ڕه‌قه نه‌ک به‌هۆی ئه‌وه‌ی ڕه‌قه شارێکی کوردنشینه -ڕه‌قه شارێکی کوردنشین نییه- به‌ڵکوو به‌هۆی ئه‌وه‌ی ئه‌مریکا له ئێوه داوا ده‌کات ئه‌م کاره ئه‌نجام بده‌ن. ئه‌وان شتێک چاوه‌ڕوان ده‌که‌ن که خوێن ده‌ڕژن.\nده‌شڵێت: YPG چاوه‌ڕوانی ئه‌وه ده‌کات ئه‌مریکا پشتیوانیان بێت بۆ وه‌دیهێنانی ناوچه‌یێکی خۆبه‌ڕێوه‌به‌ر هاوشێوه‌ی ئه‌و شته‌ی که ساڵی 1991 له باکووری عێراقدا بۆ کورده‌کانی ئه‌و وڵاته پێکهات. له به‌ڵگه‌یێکدا که ڕووسیا له ڕێگای گفتوگۆکانی ئاشتیی سووریا له ئه‌ستانه‌ی کازاخستان بڵاوی کرده‌وه ئه‌و ناوچه‌یه ڕچاو کراوه به‌ڵام له لێکتێگه‌یشتنی کۆتایی که نێوان ڕووسیا، ئێران و تورکیا بۆ وه‌دیهێنانی چوار ناوچه‌ی ئه‌من واژۆ کرا شتێکی له‌و شێوه‌یه بۆ ناوچه‌ی کوردنشینی باکووری ڕۆژهه‌ڵاتی سووریا پێشبینی نه‌کراوه.\nمه‌ترسیێکی قبووڵ نه‌کراو بۆ تورکیا\nتورکیا ئه‌م بابه‌ته ڕه‌تده‌کاته‌وه و ده‌ڵێت: ناوچه‌یێکی سه‌ربه‌خۆی کوردی له سنووره‌کانی باشووری ئه‌و وڵاته ده‌رفه‌تێکی قبووڵ نه‌کراو ده‌خاته به‌رده‌ستی PKK بۆ درێژه‌دان به هێرشه‌کانی خۆی. به‌ڵام زۆربه‌ی وڵاتانی هاوپه‌یمانیی دژه داعش له‌م ڕوانگه‌وه چاو له پرسه‌کان ناکه‌ن و هه‌ر بۆیه‌ش ده‌ستکێشانی تورکیا له YPG دژوارتر ده‌بێته‌وه.\nبلێنت عه‌لیڕه‌زا ده‌شڵێت: تورکیا بیه‌وێت یان نا هه‌موو جیهان YPG وه‌کوو شه‌ڕڤان ده‌بینێێت، ژن و پیاویان دژ به‌وانه‌ی شه‌ڕ ده‌که‌ن که سه‌ری خه‌ڵکی ده‌بڕن و ژنه‌کان به کوێله‌تی ده‌به‌ن. کاتێک ڕه‌قه بڕووخێت هه‌موو جیهان ده‌قریوێنێت.\nده‌شڵێت: که‌واته توانای تورکیا بۆ وه‌ستاندنی ئه‌م پڕۆسه‌یه و وه‌ستاندنی ئه‌و پشتیوانییانه‌ی له ده‌ره‌وه‌ی سنووره‌کانه‌وه ئاراسته‌ی YPG ده‌کرێت دژواره.\nگونه‌ی ییڵدز، پسپۆڕ له پرسی تورکیا و کورده‌کان که ڕاوێژکاری په‌رله‌مانی به‌ریتانیاش بووه ده‌ڵێت: ئه‌گه‌ر بێت و تورکیا هێرشه‌کانی خۆی بۆ سه‌ر سووریا زۆرتر بکات بێ گومان PKKش هێرشه‌کانی بۆ سه‌ر سوپای تورکیا له ناوخۆی ئه‌و وڵاته زیاتر ده‌کاته‌وه و ڕه‌نگه بۆ یه‌که‌م جاریش وڵامی YPG به هێرشه‌کانی تورکیا ببینین.\nییڵدز ده‌شڵێت: "ئه‌وه‌ی یه‌کناگرێته‌وه له‌وه دایه که ئه‌گه‌ر ئه‌مریکا ناچار بێت له نێوان تورکیا و YPG یه‌کێکیان هه‌ڵبژێرێت بێ گومان تورکیا هه‌ڵده‌بژێرێت. به‌ڵام ئایا ناچار ده‌بێت یان نا؟ ئه‌مه‌ش بابه‌تێکه که تورکیا و کورده‌کان له‌سه‌ری پێداگرن. به‌ڵام کارێک که ئه‌مریکییه‌کان له پاییزی 2014 به‌ملاوه ئه‌نجامیان داوه به‌کارهێنانی هه‌ر دوو لایه‌ن وه‌کوو ئه‌هرومێکی گوشار دژ به یه‌کتری بووه."\nئه‌م ڕه‌وته له‌گه‌ڵ ئه‌م هێڵی ته‌نگژه‌یه تا که‌ی به‌رده‌وام ده‌بێت. دژایه‌تی پڕ قێڕ و قاڵی تورکیا هه‌مبه‌ر به ده‌ستکه‌وته‌کانی کورد له باکووری سووریا یه‌که‌م جار ئه‌گێستی پارساڵ به ئۆپه‌راسیۆنی قه‌ڵغانی فورات گه‌یشته لووتکه.\nئه‌م ئۆپه‌راسیۆنه هێرشێک بۆ ئه‌وپه‌ڕی سنووره‌کانی سووریا که به ڕواڵه‌ت ئامانجی دوورکردنه‌وه‌ی داعش له سنووره‌کانی تورکیا بوو به‌ڵام ئامانجێکی دیکه‌شی ڕێگری له لکانی کانتۆنه لێک دوورکه‌وتووه‌کانی کوردی بوو تا وه‌کوو نه‌بنه ناوچه‌یێکی یه‌کپارچه‌ی کوردی.\nپاش شکستی داعش\nهه‌رچی به هێرشی ڕه‌قه و ئاماده‌بوونی کوردی پاڵپشتی کراوی سووریا له لایه‌ن ئه‌مریکاوه نزیک ده‌بینه‌وه، هه‌ڕه‌شه‌کانی تورکیاش به‌رزتر ده‌بێته‌وه.\nنه‌وا بۆنسی ده‌ڵێت: دۆخێکی زۆر مه‌ترسیدار به‌ڵام کێشه‌ی درێژخایه‌نی دیکه بۆ YPG ڕه‌نگه ئه‌وه بێت که له سووریای پاش داعشدا چی ده‌قه‌ومێت ئه‌گه‌ر ئه‌مریکا ته‌رکیز بکاته‌سه‌ر شوێنێکی تر.\nئه‌و ده‌شڵێت که YPG لێهاتووییێکی ته‌کتیکی کارتێکه‌ری له خۆی نیشان داوه به‌ڵام ڕه‌نگه له‌سه‌ر به‌ڵێنی درێژخایه‌نی ئه‌مریکا زیاتر له‌وه‌ی پێویسته حسابی کردبێت. وادیاره YPG وڵامێکی ستراتێژیکی بۆ ئه‌م پرسیاره نییه که ئه‌گه‌ر ده‌وری ئه‌مریکا دابه‌زێت چی ده‌کات.\nئه‌م بابه‌ته زۆر که‌س ده‌خاته بیره‌وه که ئایا کوردی سووریاش له‌گه‌ڵ هه‌مان خه‌یانه‌ت ڕووبه‌ڕوو نابێته‌وه که گرووپه کورده‌کان له‌م چه‌ند ده‌یه‌ی دواییدا باره‌ها فرێویان خواردووه. پسپۆڕان چه‌ندین خاڵی زۆر ئاشنا له ناو کورده‌کاندا ناو ده‌به‌ن وه‌کوو ساڵی 1975 که ئه‌مریکا کورده‌کانی فروشت به عێراق و ئه‌مه‌ش له حاڵێکدا بوو که کورده‌کان ته‌واو بڕوایان به یارمه‌تیی ئه‌مریکا بوو که بڕیار وابوو له لایه‌ن ئێرانه‌وه که ئه‌وده‌م هاوپه‌یمانی ئه‌مریکا بوو پێیان بگات.\nئه‌وان له کۆتاکانی 80کاندا جارێکی دیکه‌ش به‌هۆی پشتیوانیی سه‌ربازیی ئه‌مریکا له سه‌دام حسێن دیکتاتۆری عێراق هه‌ستیان به خه‌یانه‌ت کرد له‌و کاته‌دا سه‌دام حسێن ده‌ستی دایه ژینۆسایدی کورد و ئه‌و جۆره‌ی که کورده‌کان له‌بیریانه ساڵی 1991 که جۆرج ئێچ ده‌بڵیوو بووش کورده‌کانی بۆ شۆڕش هان دا، ئه‌مریکا دیسانه‌وه به ده‌ستێوه‌رنه‌دان و ڕانه‌وه‌ستاندنی کۆپته‌ر و تانکه‌کانی سه‌دام مۆڵه‌تی دایه عێراق که دیسانه‌وه شۆڕشی کورده‌کان تێکبشکێنێت.\nبلێنت عه‌لیڕه‌زا ده‌ڵێت: مێژووی کورده‌کان لێوان لێوه له‌و به‌ڵێنانه‌ی که پێیان دراوه به‌ڵام به‌و چه‌شنه بیر ناکاته‌وه که ئه‌مجاره‌شیان ڕووداوه‌کان دووپات ببنه‌وه.\nده‌شڵێت: هۆکاری من ئه‌وه‌یه که ڕێژه‌ی به‌ڵێندارێتی به کورده‌کانی سووریا به‌هۆی به‌ربڵاوی ئاستی ئه‌و به‌ڵێنه زۆر به‌رزه. به‌ڵێنی سه‌ربازیی ئه‌مریکا به که‌سێک تا ئه‌م ڕاده‌یه بێ وێنه بووه.\nژێده‌ر: کریستیان ساینس مانیتۆر\nوه‌رگێڕان له فارسییه‌وه: شیلان محه‌مه‌دی نه‌وه‌ڕه\nکۆدی بابه‌ت: 73260 | به‌روار: ۱۳۹۶/۲/۲۸ | کاتژمێر: 10 : 30


ئایفۆن ئێس ئی دوو بڵاو ده‌كرێته‌وه\n:: PM:04:47:10/10/2019 \nدوای ئه‌وه‌ی كۆمپانیای ئه‌پڵ له 29ی حووزه‌یرانی 2007 ئایفۆن ئێس ئی خسته بازاڕه‌وه ئێسته كار بۆ نوێكردنه‌وه‌ی ئه‌م به‌رهه‌مه ده‌كات و به‌نیازه ئایفۆن ئێس ئی دوو بخاته بازاڕه‌وه.\nماڵپه‌ڕی ته‌كنه‌لۆجی "gadgets" بابه‌تێكی بڵاو له‌باره‌ی نوێترین كاری ئه‌پڵ كردووه‌ته‌وه و ئاماژه‌ی به‌وه داوه، كۆمپانیای ئه‌پڵ بڕیاری داوه له داهاتوویه‌كی نزیكدا مۆبایلێكی نوێ له جۆری "ئایفۆن ئێس ئی دوو" بخاته بازاڕه‌وه كه تا ئێسته‌یش كار له‌سه‌ر تازه‌كردنه‌وه‌ی دیزاینه‌كه‌ی ده‌كه‌ن.\nنوێترین سیسته‌می تێدا به‌كارده‌هێندرێت ئه‌ویش "ئای ئۆ ئێس 13"یه\nئه‌وه‌ی له‌باره‌ی ئه‌م مۆبایله‌وه ئاشكرا كراوه ئه‌وه‌یه كه دیزاینه‌كه‌ی به‌ته‌واوه‌تی ده‌گۆڕێ، له‌گه‌ڵ شاشه‌كه‌ی گه‌وره‌تر ده‌كرێت و نوێترین سیسته‌میشی تێدا به‌كارده‌هێندرێت كه ئه‌ویش "ئای ئۆ ئێس 13"یه، جگه له‌وه‌یش هیچ شتێكی تری له‌باره‌وه ئاشكرا نه‌كراوه و تا ئێسته‌یش واده‌ی خسته‌نه بازاڕه‌كه‌یشی دیاری نه‌كراوه.


مرۆڤەکان وەکو خۆیان ببینن: نەوشێروان مستەفا لە نێوان تاوانباری و فریادرەسیدا » KadirShorsh\n« قەیرانی ئۆکرانیا: زیانە کوشندەکانی ناتەبایی ناوخۆیی و بەرژەوەندییە دەرەکیەکان | عەزیز محمەد لە نێوان وابەستەیی و خۆگونجاندندا »\nلەدوای ساڵی ٢٠٠٧ وە لەبەر هەر هۆیەک بێت، نەوشێروان مستەفا خۆی لە رەوتی یەکێتی جیاکردوە و بزوتنەوەی گۆڕانی پێکهێنا، کە بەشێویەکی سەرەکی خەڵکی نارازی ناو یەکێتی بوون. نەوشێروان مستەفا و بزوتنەوەی گۆران سودیان لەو دەنگە یاخی و سەربەخۆخوازە وەرگرت کە دەمێک بوو بەگژ دەسەڵاتی ناڕەوای بنەماڵەیی و ڕێکەوتنی نانیشتیمانی ففتی ففتی هاواری بوو. بزوتنەوەی گۆڕان توانی دەنگێکی ناڕەزایی گونجاو و بەهێز دژ بە دەسەڵاتی ناڕەوای بنەماڵەیی دروستبکات. رۆڵی سەرەکی بزوتنەوەی گۆڕان بوو توانی بۆ یەکەمجار لەمێژووی سیاسی باشوری کوردستاندا لە هەڵبژاردنی ساڵی ٢٠٠٩ دا ئۆپۆزیسیۆن لە پەرلەمانە لاوازەکەی کوردستان دروستکات و ئومێدێک بەر پرۆسەی دیموکراسیە ئیفلیجکراوەکەی باشوری کوردستان بخاتەوە. ئەو گۆڕانکاریەی ئەوسا گۆڕانێکی ئەرێنی هیوابەخش بوو بۆ ئاراستەی دیموکراتیزەکردنی کوردستان لەدوای چەقبەستنێکی درێژماوەدا. بەڵام لە دوای هەلبژاردنی نوێ و دروستکردنی حکومەتی بنکەفراوان، بەمجۆرە نەهێشتنی ئۆپۆزیسیۆن لەپەرلەماندا، بەپێچەوانەوە پاشەکشەیەکی کوشندەبوو لە ڕەوتی دیموکراتیزەکردندا ئەگەرچی سست ولاوازیش بوو. هەروەکو بوونی ئۆپۆزیسیۆن پێداویستیەکی هەرەگرنگی بێئەملاو ئەولای دیموکراسیە. بزوتنەوەی گۆڕان پەسندی نەمانی ئۆپۆزیسیۆنی لەپێناو دەسەڵاتدا کرد.\nنەوشێروان مستەفا وەکو چۆن تاڵەبانی و بارزانی رەتیانکردەوە ببنە سەرۆکی پەرلەمان یا حکومەت، چونکە لەبەرژەوەندیاندا نەبوو، ئەویش نەبووە سەرۆکی پەرلەمان، ئەوەش پاشەکشە و خۆلادان بوو لەبەرەوڕوو بوونەوەی راستەوخۆی دەسەڵات. نەوشێروان مستەفا لەناو گەلدا نەبوو و لەگەڵ خەڵکدا نەمایەوە، خۆی لە رووداوەکان دوورەپەرێزگرت. ئەوەش دووبارە خاڵی لاوازی ئەو وێنە دەکەن. ئەوە ئەگەر نەوشێروان مستەفا بڕوای تەواوی بە سیستەمی پەرلەمانتاری هەبوو و هیوای پەرلەمانێکی بەهێزی دەخواست.


زایینی: ٢٨-٠٧-٢٠١٥ - هەتاوی: ١٣٩٤/٠٥/٠٦ - ١٢:٢٩ تاران قه‌باره‌ی فۆنت:\nکوردستان میدیا: پاش سەردانە دیپلۆماسییەکەی مستەفا هیجری بۆ وڵاتانی ئورووپایی و چاوپێکەوتن و دانیشتنی لەگەڵ بەرپرسانی حیزبی و حکوومی ئەو وڵاتانە، رۆژنامەی کوردستان بۆ زیاتر تیشک خستنە سەر ئەو سەردانە و دەسکەوتە سیاسییەکانی وتووێژێکی لەگەڵ بەڕێزییان ئەنجام داوە.\nبه‌ڕێز كاك مسته‌فا هیجری سكرتێری گشتیی حیزبی دێموكراتی كوردستانی ئێران به مه‌به‌ستی سه‌فه‌رێكی دیپلۆماتیك و به‌پێی مه‌ئمووریه‌تێك كه ده‌فته‌ری سیاسیی حیزب پێی ڕأسپاردبوو سه‌ردانی چه‌ند وڵاتی ئۆرووپایی و ویلایه‌ته یه‌كگرتووه‌كانی ئه‌مریكایان كردووه. بۆ زانیاری زیاتر له‌م پێوه‌ندییه و هه‌روه‌ها تاوتوێ كردنی هه‌ندێ پرس و باسی گرینگ كه له ماوه‌ی چه‌ند مانگیی دواییدا له ناوچه‌كه و ئێران و كوردستان و حیزبی دێموكرات ڕوویان داوه، ڕۆژنامه‌ی "كوردستان" وتووێژێكی له‌گه‌ڵ به‌ڕێزیان پێك هێناوه كه ده‌قی وتووێژه‌كه له‌م ژماره‌ی ڕۆژنامه‌ی كوردستاندا پێشكه‌ش به خوێنه‌رانی "كوردستان" ده‌كرێ.\nكوردستان: وێڕای ڕێز و سڵاو بۆ به‌ڕێزتان و به‌خێرهاتنه‌وه‌تان له‌و سه‌فه‌ره دیپلۆماتیكه‌ی كه بۆ ده‌ره‌وه‌ی وڵات بووتانه. هه‌روه‌ك له نزیكه‌وه ئاگادارن له چه‌ند مانگی دوواییدا و به تایبه‌ت دوو حه‌تووی ڕأبردوو كۆمه‌ڵێك ڕووداو و پێشهات هاتوونه‌ته گۆڕێ كه به شێوه‌یه‌ك له شێوه‌كان هاوكێشه سیاسییه‌كانی ناوچه‌كه تووشی گۆڕان ده‌كه‌ن بۆ تاوتوێ كردنی ئه‌م بابه‌ته و هه‌روه‌ها ئه‌و سه‌فه‌ره دیپلۆماتیكه‌ی كه بۆ ده‌ره‌وه‌ی كوردستان بووتانه چه‌ن پرسیارێك ئاراسته‌ی به‌ڕێزتان ده‌كه‌ین، هیوادارین به وه‌ڵامه‌كانتان ڕۆژنامه‌كه‌مان ده‌وڵه‌مه‌ند بفه‌رموون.\nکوردستان: به‌ڕێز كاك مسته‌فا له ڕۆژانی دواییدا له سه‌فه‌رێكی دیپلۆماتیك له ده‌ره‌وه‌ی وڵات گه‌ڕانه‌ته‌وه بۆ كوردستان، وێڕای به‌خێرهاتنه‌وه‌تان ئه‌گه‌ر بفه‌رموون مه‌به‌ستان له سازدانی وه‌ها سه‌فه‌رێكی دیپلۆماتیك چ بووه؟\nمسته‌فا هێجری: وه‌ك ئاگادارن وتووێژه‌كانی نێوان گرووپی ١+٥ له‌گه‌ڵ كۆماری ئیسلامیی ئێران بڕیار بوو له مانگی ژووه‌ن به دوای ته‌وافوقی گشتی به ئیمزای لایه‌نه‌كان بگا. به له‌به‌رچاوگرتنی ئه‌و ڕاستییه ئێمه هه‌ر له سه‌ره‌تاوه له‌و باوه‌ڕه‌دا بووین كه ئه‌و ته‌وافوقه دێته دی و ئاسه‌واره‌كانی دوای ته‌وافوقه‌كه گرینگی خۆیان هه‌یه له‌سه‌ر وه‌زعی ناوچه و ئێران، له لایه‌كی دیكه‌وه شه‌ڕ و ئاژاوه‌كانی ناوچه، ده‌وری كۆماری ئیسلامی له هه‌لایسان و درێژه‌كێشانی شه‌ڕ و ئاڵۆزییه‌كان، ده‌وری داعش و یارمه‌تیدانی كۆماری ئیسلامی به‌و هێزه و هه‌ندێك خاڵی دیكه، پێویستی ئه‌م سه‌فه‌ره و گۆڕینه‌وه‌ی بیروڕا له‌گه‌ڵ هه‌ندێك داموده‌زگاكانی ئه‌مریكایی و ئاڵمانی هێنایه ئاراوه.\nکوردستان: له سه‌فه‌ری ئه‌مساڵتاندا وێڕای چه‌ند وڵاتی ئۆرووپایی سه‌ردانی ویلایه‌ته یه‌كگرتووه‌كانی ئامریكاتان كردووه، ئه‌وه‌ی كه له‌م سه‌فه‌ره‌تاندا به‌رچاوه بوو، پێشوازیی گه‌رمی لایه‌نه پێوه‌ندیداره‌كان بوو له ئامریكا، به‌ڕێزتان هۆكاری ئه‌م پێشوازییه گه‌رم و گۆڕه له چیدا ده‌بینن؟\nمسته‌فا هێجری: ته‌وافوقی گشتی نێوان گرووپی وڵاتانی 1+5 له‌گه‌ڵ ئێران له كۆنگره و داموده‌زگاكانی ئه‌مریكادا مشت و مڕێكی زۆر توندی پێك هێنابوو، به‌تایبه‌ت جیاوازی بۆچوون له نێوان كۆمارییه‌كان و دێموكراته‌كانی كۆنگره له‌سه‌ر ئه‌م بابه‌ته ببوو به ته‌وه‌ری سه‌ره‌كی باس و موناقیشه‌كانی ئه‌م دوو لایه‌نه به شێوه‌یه‌ك كه كۆماریخوازه‌كان زۆر به جیددی دژی ئیمزاكردنی ئه‌و ته‌وافوقنامه‌یه بوون و دێموكراته‌كان زۆرتر لایه‌نگر، له‌م پێوه‌ندییه‌دا بۆ هه‌ردوو لا گرینگ بوو كه ڕای حیزبی دێموكرات له زمانی سكرتێری ئه‌و حیزبه‌وه ببیسن، بۆیه ئه‌وه‌نده‌ی كه كاتم هه‌بوو، نوێنه‌رانی هه‌ردووك لا به وردی گوێیان له ڕاوبۆچوونه‌كانم گرت و سرنجه‌كانی خۆیان ده‌خسته به‌رباس و ڕۆژبه‌ڕۆژ ژماره‌ی كه‌سانێك كه خوازیاری بیستنی بیروڕای من ده‌بوون زۆرتر ده‌بوو، ئه‌وه یه‌ك له هۆیه‌كانی پێشوازی گه‌رمی ئه‌و كه‌س و لایه‌نانه بوون.\nکوردستان: سه‌فه‌ری ئێوه هاوكات بوو له‌گه‌ڵ گه‌رمه‌ی وتووێژه‌كانی گرووپی ٥+١ له‌گه‌ڵ هه‌یئه‌تی دانووستانكاری ئێرانی له‌سه‌ر پرسی ناوه‌كی ئێران. چۆن بوو كه له‌گه‌ڵ ئه‌وه‌شدا پێشوازی باش له ئێوه كرا له‌و چاو پێكه‌وتانه‌دا؟\nمسته‌فا هێجری: له چاوپێكه‌وتنه‌كاندا و له بۆچوونی لایه‌نه‌كاندا بۆم ده‌ركه‌وت كه زۆریك له‌و لایه‌نه‌نانه به چاویكی گوماناوی سه‌یری ته‌وافوقنامه ده‌كه‌ن چوونكه له ئێران به گومانن و پێیان وانیه كه ئێران له‌گه‌لیان ڕاست ده‌كا و ئه‌و خاڵانه له ته‌وافووقه‌كه كه ئێران ئیمزای كردوه به ته‌واوی جێبه‌جێیان ده‌كا، به تایبه‌ت كه ئه‌وان هه‌موو باش له بیریانه كه له ڕابردوودا جارێكی دیكه‌ش ئێران له‌و پێوه‌ندییه‌دا ته‌وافوقی له‌گه‌ڵ كردوون به‌ڵام دوای ماوه‌یه‌ك ده‌ركه‌وت كه به پێچه‌وانه‌ی ته‌وافووقنامه‌كه، ئێران به دوور له چاوی پشكێنه‌رانی ئاژانسی وزه‌ی ئه‌تۆمی هێندێك چالاكی گوماناوی له بواری پیتاندنی یۆرانیۆم ده‌ست پێكردووه، كه ئه‌وه بوو به هۆی ناكۆكییه‌كی گه‌وره له نێوان ئێران و خۆرئاوا تا گه‌یشته بریاری گه‌ماروكان بۆ سزادانی ئێران.\nله لایه‌كی دیكه‌وه ئه‌و لایه‌نه‌نانه به تایبه‌ت نوێنه‌رانی كۆماریخوازه‌كانی كونگره‌ی ئامریكا بە تەوافوقەكانی ناڕازی بوون چوونكە پێیان وابوو بەو تەوافووقنامە كە بە گوێرەی پێویست ڕێگر نابێ كە ئێران لە داهاتوودا و لە كاتێكی گونجاودا، بە تایبەت دوای هەڵگیرانی گەمارۆكان لەسەری، جارێكی دیكە بە پێچەوانەی خاڵەكانی تەوافووقنامەكە دەست بە پیتاندنی یۆرانیۆم بە مەبەستی بەدەستهێنانی چەكی ئەتۆمی بكا. ئەوە بوو كە بە باشی ئامادەیی خۆیان دەردەبڕی كە لەگەڵ من چاوپێكەوتن پێك بێنن و گوێ لە بۆچوونەكانم بگرن.\nکوردستان: ڕوانگه‌ی وڵاتانی بیانی و به‌تایبه‌تی ویلایه‌ته یه‌كگرتووه‌كانی ئامریكا له‌هه‌مبه‌ر پرسی كورد له‌چاو چه‌ن ساڵی ڕابردوو كه ئێوه سه‌ردانی ئه‌و وڵاته‌تان كردبوو چ جیاوازییه‌كی بوو؟\nمستەفا هجری: هەرچەند مێژ سالە ئەمریكایی و ئۆرووپاییەكان كورد دەناسن، بەڵام ئاڵوگۆڕەكانی یەك دوو ساڵی ڕابردوو لە ناوچە، بە تایبەت شەڕی كورد دژ بە داعش وەك شەڕ دژی تیرور، ڕێگا پێدانی حكوومەتی هەرێمی كوردستان بە ئاوارەكانی شەڕی نێوخۆیی عێراق و سووریە، تۆلێرانسی كوردەكان لە هەمبەر ئایینە جیاوازەكان بە تایبەت مەسیحییەكان كە لە دەست قەڵاچوی هێزە ڕادیكاڵە موسڵمانەكان پەنایان بۆ كوردستان هێناوە و بە حورمەت پەنادراون، و زۆر تایبەتمەندی دیكە بوون بە هۆی ئەوەی كە له ئێستادا كورد وەكوو نەتەوەیەكی پێشكەوتنخواز كە باوەڕی بە دێموكراسی و مافی مرۆڤ هەیە باشتر لە ڕابردوو بناسرێ و سەرنجی خۆرئاوا زیاتر بەلای خۆیدا ڕا بكێشێ.\nکوردستان: وه‌ك سكرتێری گشتیی حیزبی دێموكراتی كوردستانی ئێران، تا چه‌ند گه‌شبین بوون به‌م سه‌فه‌ره؟\nمستەفا هجری: پێش سەفەرەكەم ئەو بۆچوونە هەبوو كە ڕەنگە ئەو وڵاتانە لە بەر ئەوەی لەگەڵ كۆماری ئێسلامی لە وتووێژێكی چڕ دان و زۆر بویان گرینگە كە لەگەڵ ئەم ڕێژیمە لەسەر پرسی پیتاندنی یۆرانیۆم بە تەوافوق بگەن، بەو جۆرەی كە چاوەڕوان دەكرێت ئامادە نەبن پێشوازی لە سكرتێری حیزبی دێموكرات وەك حیزبێكی جیددی ئۆپۆزیسیۆنی ڕێژیم بكەن، بەڵام ڕاستییەكان جۆرێكی دیكە بوون بە باشی پێشوازیان لە ئامادەبوون و چاوپێكەوتنی من كرد و بە وردی گوێبیستی ڕاو و بۆچوونی من بوون، بۆیە پێم وایە سەفەرەكە لە كاتێكی گونجاودا بوو.\nکوردستان: له ناوه‌نده‌كانی بڕیارداندا و وڵاتانی ئۆرووپایی تا چه‌نده حیزبی دێموكراتی كوردستانی ئێران ده‌ور و ڕۆڵی هه‌یه؟\nمستەفا هێجری: یەكێك لە تایبەتمەندییەكانی ناوەندەكانی بڕیاردان لە وڵاتانی پێشكەوتوو بە دەموو دەزگایی كردنی ئەو ناوەندانەیە، بەو واتایەی كه پێش له بڕیاردان لەسەر پرسە گرینگەكان، بێجگە لەوەی كە ژووره فیكرییەكان (Think tank) دوای وردبوونەوە و لێكدانەوەی هەمەلایەنەیەی پرسەكان، گوێ لە كەسایەتی و حیزب و لایەنەكانی دیكەش كە دەیانناسن دەگرن، قازانج و زەرەری بڕیارەكە و ... لێك دەدەنەوە. لەو ڕاستایەدا حیزبی دیموكراتی كوردستانی ئێران وەك حیزبێكی ڕاستوێژ كە لە ناوچەی خۆرهەڵاتی ناوەڕاستدا دەژی و هەڵگری بیر و بۆچوون و پرنسیبە ناسراوەكانی سەردەمە، قسەو بۆچوونەكانی سەرنجی دەدرێتێ و بە گرینگ وەردەگیرێ.\nکوردستان: له ئه‌گه‌ری ڕوودانی هه‌ر چه‌شنه پێشهاتێكی سیاسی و سه‌ربازیدا پێتان وایه وڵاتانی ڕۆژئاوایی و له سه‌رووی هه‌موویانه‌وه ویلایه‌ته یه‌كگرتووه‌كانی ئامریكا پشتیوانی له نه‌ته‌وه‌ی كورد له كوردستانی ڕۆژهه‌ڵات ده‌كه‌ن؟\nمسته‌فا هیجری: لام وایە چاوەڕوانی ئەوەی كە وڵاتانی خۆرئاوایی لە هەر چەشنە ڕووداوێكی سیاسی و سەربازیدا پیشتیوانی نەتەوەی كورد لە خۆرهەڵاتی كوردستان یان هەر شوێنێكی دیكەش بكەن چاوەڕوانییەكی له‌جێی خۆیدا نییه، چوونكە ئەو وڵاتانە لە هەموو ڕووداوەكاندا لە پێشدا لایەنی قازانج و زەرەری خۆیان هەڵدەسەنگینن و بە دوای ئەودا كۆمەڵێك تێبینی و لێكدانەوەی خۆیان هەیە بۆ ئەوەی بڕیار بدەن یارمەتیدەر، دژ و یا بێلایەن بن، بەو پێیە پێویستە بۆ ڕاكێشانی سرنج و یارمەتییەكانی هەندەران بۆلای خۆمان، هێز و توانا جۆراوجۆرەكانی خۆمان بخەینە گەڕ، سیاسەت و چۆنیەتی خەبات و هەڵسوكەوتمان لە هێڵێكی درووستدا بەرینە پێش و ببینە هێز لە گۆڕەپانی خەبات بە دژی كۆنەپەرەستی، دواكەوتوویی و دیكتاتۆریدا، كاتێك لەو چوارچێوەدا، بووین بە هێزێكی شوێندانەر ئەمریكا و لایەنی دیكەش پشتیوانیمان دەكەن.\nكوردستان: به‌ڕێز كاك مسته‌فا، وێڕای ده‌سخۆشی، جارێكی دیكه به‌خێرهاتنه‌وه‌تان ده‌كه‌ین و هیوادارین به‌رده‌وام سه‌ركه‌وتوو و ته‌ندروست بن.\nئەم وتووێژە لە ژمارەی ٦٥٧ی رۆژنامەی كوردستان ئورگانی كۆمیتەی ناوەندی حیزبی دێموكراتی كوردستانی ئێران بڵاو كراوەتەوە.


خۆپیشاندان و مەلاكان.. رایەكی جیاواز\nلە هەولێر دژ بە سوكایەتیكردن بە ئاینی پیرۆزی ئیسلام خۆپیشاندان سازكرا، لێرەدا سێ راستی دەبێت لەبەرچاوبگرین، یەكەمیان خۆپیشاندان مافێكی سروشتی هاوڵاتیانە و كەس ناتوانێت دژایەتی بكات، دووەمیان ئاینی پیرۆزی ئیسلام دەبێت رێزی لێ بگیرێت وەك هەر ئاینێكی تر، چونكە ئەم ئاینیە بووەتە بەها و مقدەسی ملیۆنان هاوڵاتی كوردستان و جیهان، كەس مافی ئەوەی نییە سوكایەتی بە مقدەسات و بەها ئەخلاقی و پیرۆزەكانی كۆمەڵگا بكات، راستی سێهەم ئەوەیە نوسەران ئازادانە مافی بڵاوكردنەوەی بیروبۆچونەكانی خۆیان هەیە، هیچ دەزگا و كەسێك ناتوانێت سزای نوسەر بدات لەسەر را و بیركردنەوەی جیاواز جا ئەو سزایە لە رێگەی خۆپیشاندان، هەرەشە، یان ئازاردانی فیزیكی جەستەوە بێت.\nكەواتە لەبەردەم ئەم كەیسەدا چەند راستیەك بوونی هەیە كە دەبێت بەجیا وەك توخمی سەربەخۆ تەماشایان بكەین و بە شوێن پەیوەندی نێوانیاندا بگەرێین، ئەوانیش ئاین و هاوڵاتیان و نوسەرانە.\nلە نێوان ئەو توخمانەدا گەلێك پەیوەندی جیاواز هەیە. پێویست دەكات هەڵوەستەی لەسەر بكەین:\nئاین: باوەری پیرۆزی ملیۆنان كەسە و دەسبردن بۆ قسەكردن لەسەر ئاین دەبێت بەوریایەوە مامەڵەی لەگەڵدا بكرێت نەچێتە بابی سوكایەتیكردن و بێرێزیكردن بە باوەر و مقدساتی ملیۆنان كەس، بەڵام ئەم راستیە ئەوە ناگەیەنێت كە لێكۆڵیار و نوسەران و رۆژنامەنوسان نەتوانن لەسەر ئاین وەك دیاردە و بیرو باوەر قسەوباسی و لێكۆڵینەوەی لەسەر ئەنجام نەدەن، تەنانەت ئاین وەك هەر بیروباوەرێكی تر دەشێت رووبەروی رەخنەی قورس ببێتەوە، ئاینێك نەتوانێت بەرگەی رەخنەی زانستی قورس بگرێت، نەتوانێت لە ئاست تیور و مەعریفە جیاوازەكاندا تەرحی خۆی هەبێت، نەتوانێت لە پاڵ گۆڕان و رووداوەكاندا شتی تازەی پێشكەش بكات، دواجار ئەم ئاینە لەوە دەكەوێت ئاین بێت و وەك هەر ئایدیۆژیایەكی تر مامەڵەی لەگەڵد دەكرێت و مایەی ئەوەیە كە بەسەربچێت، دەبێت لەپاڵ ئەو راستیەدا ئەوەش بزاندرێت بەشێك لە پێشكەوتنی دونیا راستەوخۆ پەیوەندی بە جیاكردنەوەی ئاینەوە بووە لەسەرجەم سێكتەرەكانی تری نێو كۆمەڵگا، واتە هەر هەوڵێك بۆ تەوقدانی ئاین لە چوارچێوەی خوداپەرستی و پەیوەندی رۆحی نێوان خواوەند مرۆڤەكان بریتی نییە لە كفر و دژایەتیكردنی پیرۆزیەكان، بەڵكو بریتیە لە گەرانەوەی وەزیفەی ئاین بۆ چوارچێوە سروشتیەكەی خۆی كە بریتیە لە پەرستن و پەیوەندی رۆحی نێوان خودا و مرۆڤ.\nهاوڵاتیان: هاوڵاتیان چەندین مافی جیاوازیان هەیە بەرامبەر حكومەت و دامەزاوە حكومیەكان، جگە لە مافی دابینكردنی ئاسایش و سەلامەتی و جێبەجێكردنی یاسا و كارئاسانی و رێكخستنی پەیوەندیەكان...هاوڵاتیان مافی ئەوەیان هەیە ناڕەزایەتی دەرببرن بەرامبەر هەر داوا و روودا و بریارێك كە دژ بە بەرژەوەندی گشتی یان بەرژەوەندی تاكەكەسی بوەستێتەوە، هەرچی پەیوەندی بەم كەیسەوە هەیە ئەوە راست نییە هاوڵاتیان لەسەر بیرورا و نوسین برژێنەسەر شەقامەكان و داوای سزادانی نوسەرەكان بكەن، سزادان لەسەر نوسین و بۆچونی جیاواز كارێكی ترسناكە، گەر نوسەرێك یان رۆژنامەنوسێك لایدا و هەندێك نوسینی توندیش بڵاوبكاتەوە دژ بە ئاین و مقدەسات، ئەمە مانای ئەوە نییە هاوڵاتیان برژێنەسەر شەقامەكان و داوای سزادان بكەن، پێویستە لە رێگەی یاسا و سەندیكای رۆژنامەنوسیەوە لێپێچینەوەی لەگەڵ نوسەرەدا بكرێت نەك لە رێگەی دژایەتی راستەوخۆی هاوڵاتیانەوە، ئەم جۆرە لە هێرش و هوتاف و هاوار دژ بە نوسەرێك یان رووداوێك كەتەنها نوسین لە پشتیەوەیەتی ئایندەیەكی ترسناكی هەیە، سنوری ئازادیەكان بۆ دواهەمین بازنە بچوك دەكاتەوە، بە بروای من هەركاتێك هاوڵاتیان برژێنەسەر شەقامەكان دژ بە نوسەرێك ئەوا زیاد لە ئەگەر و زیاد لە دەروازەیەك دەكاتەوە بۆ توندوتیژی و لە قاڵب دانی بیركردنەوە.\nنوسەران: بەشێكی زۆری ئەو ڕەخنانەی رووبەروی نوسەران دەبێتەوە بریتیە لە هەوڵدان بۆ رۆڵبینی وەك پێشەنگ و زانا لە كۆمەڵگادا، نوسەران و دەستەبژێری روناكبیر و رۆژنامەنوسان وەك هەر مرۆڤێكی ئاسایی شایەنی ئەوەن بكەونە هەڵەوە، لەم كەیسەدا مەلاكان هانی هاوڵاتیان دەدەن بۆ خۆپیشاندان و دژایەتیكردنی ئەو نوسەر و رۆژنامەنوسانەی سوكایەتی بە ئاین دەكەن، لێرەبەدواوە ئێمە دەكەوینە بەردەم حاڵەتێكی تەواو ترسناك بەوەی هەر دەقێك گەر بە دڵی مەلاكان نەبێت، دەكرێت لە رێگەی مینبەری مزگەوتەكانەوە دژایەتی بكەن و خەڵكی لێ هانبدەن، مەلاكان ئەگەرچی وتیان بەرێگەی ئاشتیانە و یاساییانە دژی ئەو حاڵەتە دەوەستنەوە، بەڵام ئەم دەربرینە لە بنەڕەتدا بۆ جوڵاندنی سۆز و دەروونی ئەو گەنجانەیە كە بە ئاڵای اللە اكبر هەڵیان كوتایە سەر تەلاری پەرلەمان. واتە مەلاكان لە دەرگایەكەوە بانگەشەی ئاشتیانكرد كە سەدان پەنچەری لەسەربوو تا گەنجەكان هانبدەن بۆ ئەنجامدانی توندوتیژی.\nنوسەر ئەگەر ڕەخنەگر نەبێت ئەوا سیفەتی نوسەربوونی دەكەوێتە بەرگومان، نوسەر ئەگەر داهێنان و تێكستی شیكاری بەرهەمنەهێنێت ئەوا لە فەزای جوینەوە و خولانەوەدا دەسورێتەوە، نوسەر دەبێت لەسەر راستە هێڵێكی دیاریكراو (بیركردنەوە) گرفتە شیكاری و مەعریفی و دنیابینیەكانی خۆی یەكاڵابكاتەوە، مەنهەجی نوسین هیچ نییە جگە لە رێكخستنی بیركردنەوە و ئەندێشەی نوسەر لە شێوازی پەرەگرافی جوداجودا، هەڵبەت هەموو خەسڵەتەكانی نوسەر لە دەق و تێكستەكاندا كۆنابنەوە، نوسەر دەبێت پێیەكی لە دنیای كتێب و نوسین و تێكستەكاندا بێت، پێكەی تری لەگەڵ ئەو كێشە و گرفت و تەنگەژانە بێت كەلە كۆمەڵگاكەیدا بوونی هەیە، نوسەر چەندە چاوی لەسەر رووداوەكانە دەبێت دوو هێندە چاوی لەسەر ئەو فاكتەر و مۆتیفانە بێت كە رووداوەكان بەرهەمدەهێنن، چەندە نوسەر باوەری بە بۆچونێكی دیاركراو هەبێت، دەبێت دەیان هێندە باوەری بە بۆچونە جیاواز و دژ بە بۆچونەكەی خۆی هەبێت، بەكورتی كاری نوسەر دیفاعكردن نییە لە ئایدیۆلۆژیا و رێباز و مەعریفەیەكی دیاریكراو، هێندەی بەرگریكردنە لە ئازادی بیركردنەوە، لەم جەنگەدا كە سەنگەری پێشەوە بە ڕەخنەگرتن تەوقدراوە، نوسەر هەم ڕەخنەگرە و هەم رەخنەلێگیراو، هەم تێكست نووسە و هەم تێكست لەسەر نوسراو، بەكورتی نوسەر بریتیە لە رۆشنبیرێكی بە هەڵوێست لەمەر رووداو و كایە مەعریفیەكاندا.\nلە كۆتایدا دەبینین گەمەیەكی سیاسی گەورە لە ئارادایە، گەمەیەك وەك فیتنەیەكی كۆمەڵایەتی و ئابوری و ئاینی.. تەماشادەكرێت، كە بەبروای من فری بە فكر و تێگەیشتنی مەعریفیانەی رووداوەكانەوە نییە، ئەو گەمەیە هەموومانی كردۆتە كارەكتەری سەرەكی نێو رووداوەكان، هەر كات بخوازێت مەلاكان رادەسپێرێت دەنگ بەرزبكەنەوە، یان گەنجەكان هانبدات شوێنێك یان بارەگا و كەناڵێك بەردباران بكەن و بیسوتێنن، لە خراپترین سیناریۆدا ڕەنگە لەو گەمەیەدا دەیان گەنجی وەك (سەردەشت عوسمان)یش ببنە قوربانی.


بگەڕێ بە ناو 152351 هەواڵ و بابەتدا، لە زیاتر لە 39 سەرچاوەوە.\nRudaw June 11th, 2019\nوێنە.. سەرنجڕاکێشترین ئەو دیمەنانەی لەسەر شەقام بینراون\nهەر کەسێک کە ئۆتۆمبێلی لێخوڕیبێت دەزانێت ڕۆژانە دەیمەن و شتی سەیر و سەرنجڕاکێش لەسەر شەقامەکان ڕوودەدەن، بەڵام هەندێک دیمەنی سەرنجڕاکێش و سەیر هەن کە ڕەنگە هەموو کەسێک سەرسام بکات.\nئەمڕۆ پەرلەمان بۆ ڕاسپاردنی سەرۆکى حکومەت کۆدەبێتەوە\nئەمڕۆ سێشەممە پەرلەمانی کوردستان بۆ ڕاسپاردنی سەرۆکى حکومەت بۆ پێکهێنانی کابینەکەی کۆدەبێتەوە.\nئەمڕۆ نرخی بەرمیلێک نەوتی برێنت لە بازاڕەکانی جیھاندا بە٦٢دۆلار و٤٤ سەنتە و ھاوکات نرخی بەرمیلێک نەوتی خاوی ئەمریکاش بە ٥٣ دۆلار و ٥٩سەنتە.\nتەقە لە مەکۆی سەرەکی بزوتنەوەی گۆڕان لە گردی زەرگەتە کرا\nسلێمانی.. لە ساڵی نوێی خوێندندا سیستمی یەکپۆشیی خوێندکاران پەیڕەودەکرێت\nلە بڕیارێکی نوێدا، بەڕێوەبەرایەتیی پەروەدەی سلێمانی، کە گشتاندنی کردووە بۆ پەروەردەی قەزاکان، بۆ ساڵی نوێی خوێندنی ٢٠١٩-٢٠٢٠ سیستمی یەکپۆشی پەیڕەودەکرێت، بەوەش چیتر خوێندکارانی خوێندنگاکانی سەربە پەروەردەی سلێمانی هەریەکەی جلێک ناپۆشن.\nبەم گیراوەیە دەتوانی لە ماوەی چەند خولەکێکدا ژانەسەر نەهێڵیت\nدروستبوونی ئازاری سەر بەهۆی فشاری دەروونی و زۆریی کارکردن و سەرمابوون و هەندێک هۆکاری ترەوە دروستدەبێت، زۆرکات بۆ نەمانی ئازارەکە پەنا دەبرێتە بەر خواردنی دەرمانی ئازارشکێن، کە زۆرکات کاریگەریی لاوەکیی خراپی دەبێت.\nیەکەمین لێدوانی باڵیۆزی ئەمریکا لە عێراق دوای دەستبەکاربوونی\nباڵیۆزی نوێی ئەمریکا لە عێراق لە یەکەمین لێدوانی دوای دەستبەکاربوونیدا رایگەیاند، واشنتن پابەندە بە سەرجەم رێککەوتنە ستراتیژییەکانی لەگەڵ بەغدا بەو پێیەی عێراق یەکێکە لە سەرەکیترین هاوپەیمانەکانی واشنتن لە ناوچەکەدا.\nڤیدیۆ.. شۆفێران بۆ دۆزینەوەی شوێنی کامێراکانی هاتوچۆ چەند ڕێگایەک بەکاردەهێنن\nشۆفێران چەند رێگایەکیان دۆزیوەتەوە بۆ دەربازبوون لە کامێراکانى هاتوچۆ، بەشێکیان گروپ چاتى تایبەتیان لە نێوان خۆیاندا دروستکردووە و هەندێکیشیان ڕاداریش بەکاردەهێنن، لە بەرامبەریشدا هاتوچۆ ڕێوشوێنى خۆى هەیە.\nکاوە محەمەد: ئەمڕۆ کۆڵەکەیەکی دیکەی بەبنەماڵەییکردن لە هەرێم داکوتێنرا\nئەندامێکی فراکسیۆنی گۆڕان لە پەرلەمانی عێراق رایگەیاند، ئەمڕۆ یەکێکە لە رۆژە شومەکانی کوردستان چونکە کۆڵەکەیەکی دیکەی بەبنەماڵەییکردنی سیستمی حوکمڕانیی هەرێم داکوتێنرا و پەرلەمانی کوردستان بێبەهاترکرا.\nئەو خواردنانە چین کە چەوری دەسوتێنن؟\nپسپۆڕانی بواری خۆراك پێیان وایە کە ژمارەیەك ماددەی سروشتی هەن کە یارمەتیدەرم لە باشترکردنی کردارە فسیۆلۆژییەکان کە دەبنە هۆی لەناوبردنی چەورییە زیادەکان.\nڤیدیۆ.. سوتانی دەغڵودانی جوتیارانی قوشتەپە لە زمانی خۆیانەوە\nئەمە دیمەنی سووتانی دەغڵودانی دروێنە نەکراوی بەرھەمی ئەمساڵی جوتیارانە لە سنوری ناحیەی قوشتەپەی سەربە پارێزگای هەولێر.\nڤیدیۆ.. سەردەمى حکومرانی نێچیرڤان بارزانى سەردەمى خۆشگوزەرانی بوو؟\nنێچیرڤان بارزانى سەرۆکى هەرێمى کوردستان، نزیکەى ١٨ ساڵ سەرۆک وەزیران و ٣ ساڵیش جێگرى سەرۆک وەزیران بووە، لە مێژووى حکومرانیدا هەندێک بۆچوون دەڵێن، پیاوى دەوڵەتدارى نەبووە و هاوڵاتیان لە دۆخێکى خراپدا ژیاون، هەندێکیش بە ئەندازیارى ئاوەدانى کوردستان ناوى دەهێنن.\nئینتەرپوڵی عێراق دوایین زانیاری لەسەر چارەنووسی نەجمەدین کەریم ئاشکرا دەکات\nبەڕێوەبەری پۆلیسی ئینتەرپوڵی عێراق ئاشکرایکرد، تا ئێستا نەجمەدین کەریم پارێزگاری پێشووی کەرکوک ئازاد نەکراوە، لەلایەن دادگای عێراقەوە بە چەند تۆمەتێک داواکراوە.


دێ چاوا نامه‌یێن ژێبری یێن واتس ئاپی خوینی؟ – مالپه‌رێ خابير\nسەرەتا / به‌شێن مالپه‌ری / زانست و تەکنولوژیا / دێ چاوا نامه‌یێن ژێبری یێن واتس ئاپی خوینی؟\nأ.ن 2018-08-06\tزانست و تەکنولوژیا لابردنی بۆچوون 171 بینین\nئه‌رێ ته جاره‌كێ ئه‌پلیكه‌یشنێ واتس ئاپی ڤه‌كریه و ته دیتی یێ دناڤ چاتا ژماره‌یه‌كێ دا نڤیسی نامه‌یێن هاتینه ژێبرن، و ته نه‌شیایه بنڤی ژبه‌ر حه‌زا ته بۆ زانینا ناڤه‌رۆكا وێ نامه‌یێ، ب خه‌م نه‌كه‌ڤه چاره‌سه‌ری یا بۆ هه‌ی.\nبێ گومان ب رێكا ئه‌پلیكه‌یشنێ واتس ئاپی ب خوه نه‌شێی بخوینی، چونكی ئه‌گه‌ر ب وی شێوه‌یی با كومپانیێ ئه‌و تایبه‌تمه‌ندی لێ زێده نه‌دكر.\nچاره‌سه‌ری د ئینستالكرنا ئه‌پلیكه‌یشنێن زێده‌تره بۆ ئه‌نجامدانا ڤێ چه‌ندێ و خاندنا نامه‌یێن ژێبری.\nئه‌پلیكه‌یشنێ ئێكێ ب ناڤێ WhatsRemoved و بتنێ بۆ ئه‌ندرویدی هه‌یه، د شیانێن ڤی ئه‌پلیكه‌یشنی دا یه ئه‌و نامه‌یێن دهێنه ژێبرن ب رێكا واتس ئاپی پیشان بدت.\nهه‌روه‌سا ئه‌پلیكه‌یشنه‌كێ دی ژی ب ناڤێ Notification History لسه‌ر گوگل پله‌ی و ئه‌پل ستور هه‌یه، كو هه‌ر ژ ناڤێ وی دیاره هه‌ر ئاگه‌هییه‌كا بۆ ته‌له‌فونێ بهێـ خه‌زن دكت و دناڤ وان ئاگه‌هییان دا نامه‌یێن واتس ئاپی، و هوسا بكارهێنه‌ر دشێت نامه‌یێن ژێبری بخوینت.\nدواتر وه‌زاره‌تا دارایى : چاڤه‌رێ به‌غداینه بۆ دانا موچێ سه‌رجه‌م وه‌زاره‌تان ژبه‌رى جه‌ژنا قوربانى .\nدواتر كامیره خوه‌راگرییا پێشنڤێژه‌كێ ل ده‌مێ ئه‌ردهژا ئیندونیسیا تومار دكت.


رۆژئاوای کوردستان.. دوو تەقینەوە روویدا و ژمارەیەک کوژراو و برینداری لێکەوتەوە\nهەواڵەکەم بۆ بخوێنەرەوە\nروانگەی سوری بڵاویکردەوە، دوو ئۆتۆمبێلی بۆمبرێژکراو بە ژمارەیەک سەربازی تورکیا لە سەرێکانی رۆژئاڤای کوردستان، تەقیونەتەوە و شەش کەس کوژراون و زیاتر لە ١٠ کەسیش برینداربوون.\nروانگەی سوری بۆ مافەکانی مرۆڤ بڵاویکردووەتەوە، تەقینەوەی یەکەم ئۆتۆمبێلێک بووە لە گوندی مەبروکەی رۆژئاوای شارۆچکەی سەرێکانی بە گروپی چەکداری ئەحرار شەرقیە سەر بە تورکیا تەقیوەتەوە و بەھۆیەوە سێ چەکدار کوژراون و پێنچ سەربازیش برینداربوون.\nئاماژەبەوەشکراوە لە تەقینەوەی دووەمدا کە لە گوندی تل جنب، سەر بە شارۆچکەی مەبروکە لە رۆژئاوای شاری سەرێکانی بە کاروانێکی سەربازانی تورکیا تەقیوەتەوە و بەھۆیەوە سێ کەس کوژراون، پێنجی دیکەش برینداربوون و بریندارەکان دۆخی تەندروستیان ناجێگیرە.\nلە ئۆکتۆبەری ساڵی ٢٠١٩ وە دوای کۆنترۆڵکردنی ناوچەی سەرێکانی لەلایەن گروپە ئۆپۆزسیۆنەکانی سوریا و سوپای تورکیاوە، دەیان تەقینەوە لە سنوری ئەو شارە رویداوە و بەھۆیەوە دەیان کەس لە خەڵکی مەدەنی و سەربازانی تورکیا و گروپە چەکداریەکان کوژراون و برینداربوون.\nمەزڵوم کۆبانێ: تورکیا دەیەوێت شەڕی براکوژی دروست بێت\nھەسەدە ١٠٠ چەکداری داعشی رادەستی عێراق کرد\nتەقینەوەیەک لە گرێ سپی ژمارەیەک کوژرا و برینداری لێکەوتەوە\nقامیشلۆ.. ھەسەدە روبەروی ھێزەکانی حکومەتی سوریا بووەوە\nیەپەگە وەڵامی وەزارەتی پێشمەرگەی دایەوە\nمەزڵوم عەبدی: ئەگەر ھێرش بکرێتەوە سەرمان داوای یارمەتی لە ھێزە کوردستانیەکان دەکەین\nپەرلەمانتارێک: تا چەند ھەفتەیەکی دیکەش دەنگ لەسەر پڕۆژە یاسای بودجە نادرێت\nبە موشەک هێرشكرایه سه‌ر سەربازگەی عەین ئەسەد\nمژده مه‌حمود: حکومەتی هەرێم وەک ئەوروپا باج وەردەگرێت و وەک سۆماڵ خزمەت دەکات\nشاسوار عەبدولواحید بۆ گروپێک لە دەسەڵاتدارانی ھەرێم: ئەمانە شەلاتی و سەرسەرین نەک حکومڕان.\nخۆپیشاندەرانی پارێزگای زیقار داوای دەستلەکارکێشانەوەی مستەفا کازمی سەرۆک وەزیرانی عێراق دەکەن.\nسه‌رۆكی جوڵانه‌وه‌ی نه‌وه‌ی نوێ هونەرمەند عوسمان حوسێن له‌نێو خێمه رزگار ده‌كات و شوێنی نیشته‌جێبونی بۆ دابین ده‌كات\nشاندی هه‌رێم سێ پێشنیازی بۆ چاره‌سه‌ركردنی كێشه‌ی بودجه ره‌تكردووه‌ته‌وه\nدوای پێنج مانگ لە بێسەروشوێنبونی، ھاوڵاتیەک بە سوتاوی لە ھەولێر دۆزرایەوە\nشاسوار عه‌بدولواحید: ئەو هەرێمەی دەسەڵاتداران شانازییان پێوەدەکرد، رۆژ دوای رۆژ دەیگۆڕن بۆ خراپتر\nنرخی زێڕ بۆ نزمترین ئاستی له ماوه‌ی ساڵێك و سێ مانگی رابردوودا دابه‌زیی\nئه‌مریكا هێرشی كرده سه‌ر دوو گروپی چه‌كداری سه‌ر به ئێران\nلە ھەولێر بە شۆفڵ دەیان تۆن سەوزە و میوەی دەستگێڕەکان پانکرانەوە\nمنداڵێکی عێراقی لەلایەن فەرمانڕەوای دوبەیەوە چارەسەردەکرێت\nئەمریکا کارمەندێکی بانکی ناوەندی عێراق خەڵات دەکات\nنەتەوە یەکگرتوەکان ئیدانەی توندوتیژیەکانی شاری ناسریە دەکات\nپارتی رۆژی بەستنی کۆنگرەی حزبەکەی دیاریکرد\nلیژنەی دارایی: پرۆژە یاسای بودجەی گشتی عێراق بۆ ساڵی ٢٠٢١ کۆتایی ھاتوە\nوادەی گەیشتنی یەکەم کاروانی ڤاکسینی کۆرۆنا بۆ عێراق راگەیەنرا\nسلێمانی.. بە گومانی توشبوونیان بە کۆرۆنای گۆڕاو سێ کەس رەوانەی نەخۆشخانەی تایبەت کران


پانێڵی خوێندنەوەیەک بۆ دۆخی سیاسی ئێستای کوردستان لە کۆلێژی زانستە مرۆڤایەتییەکان بەڕێوەچوو - College of Humanities | University of Sulaimani\nپانێڵی خوێندنەوەیەک بۆ دۆخی سیاسی ئێستای کوردستان لە کۆلێژی زانستە مرۆڤایەتییەکان بەڕێوەچوو\nposted Feb 5, 2019, 12:35 PM by Barham Khalid Ahmed\nکۆلێژی زانستە مرۆڤایەتیەکانی زانکۆی سلێمانی و ناوەندی کوردستان بۆ توێژینەوە لە ململانێ و قەیرانەکان پانێلێکیان سازکرد بە ناونیشانی خوێندنەوەیەک بۆ دۆخی سیاسی ئێستای کوردستان.\nرۆژی سێشەممە ٥ی ٢ی ٢٠١٩ لە درێژەی چالاکییەکانی کۆلێژی زانستە مرۆڤایەتیەکان، پانێڵێکی هاوبەش لەگەڵ ناوەدنی کوردستان بۆ توێژینەوە لە ململانێ و قەیرانەکان سازدرا کە تێیدا لە چەند گۆشەنیگایەکەوە خوێندنەوە بۆ دۆخی سیاسی ئێستای کوردستان کرا.\nلە سەرەتای پانێڵەکەدا کە لە هۆڵی بابان لە کۆلێژی زانستە مرۆڤایەتییەکانی زانکۆی سلێمانی بەڕێوەچوو، د.ئیبتیسام ئیسماعیل، راگری کۆلێژی زانستە مرۆڤایەتییەکان وتەیەکی پێشکەشکرد و تێیدا گرنگی هەماهەنگی زانکۆ و ناوەند و رێکخراوەکانی کۆمەڵگای مەدەنی کرد لە پێناو هەڵسەنگاندنی دیاردەکانی ناو کۆمەڵگا و خستنەڕوی پێشنیاز و دۆزینەوەی چارەسەر بۆیان. هەروەک باسی لەوەشکرد کۆلێژی زانستە مرۆڤایەتییەکان لە روانگەی هەستکردن بە کاریگەری دۆخی سیاسی لەسەر تەواوی سێکتەرەکانی ژیانی خەڵک هەوڵدەدات لە درێژەی چالاکییەکانیدا پەنجە بخاتە سەر کێشە و دیاردەکانی ناو کۆمەڵگا هەتا لە رەهەنی ئەکادیمیەوە خوێندنەوەیان بۆ بکات بە مەبەستی هاوکاری لایەنە پەیوەندیدارەکان لە دۆزینەوەی چارەسەر بۆیان.\nپانێڵەکە بە بەشداری هەریەکە لە فەرید ئەسەسەرد، بەڕێوەبەری سەنتەری لێکۆڵینەوەی ستراتیجی کوردستان، د. عابد خالد، راگری کۆلێژی زانستە رامیارییەکانی زانکۆی سلێمانی، د. ئیبراهیم سەعید، سەرۆکی ناوەدنی کوردستان بۆ توێژینەوە لە ململانێ و قەیرانەکان، مامۆستا هیوا عەلی مامۆستا لە کۆلێژی یاسای زانکۆی سلێمانی بەڕێوەچوو. پانێڵەکە لە لایەن د. فواد عەلی ئەحمەد، مامۆستای بەشی راگەیاندنی زانکۆی سلێمانی بەڕێوەبرا. ژمارەیەکی زۆر لە مامۆستایانی زانکۆ و توێژەران ئامادەی پانێڵەکەبوون.\nهەریەک لە بەشداربوانی پانێڵەکە لە گۆشەنیگای خۆیانەوە هەلسەنگاندنیان بۆ دۆخی سیاسی کوردستان کرد لە قۆناغی دوای هەڵبژاردنەکان و گۆڕانکارییەکانی عێراق و وڵاتانی دراوسێ. هەروەها گفتوگۆیان کرد سەبارەت بە ئەگەرەکانی پێکهێنانی حکومەتی نوێی هەرێم و سیناریۆکانی پێکهێنانی حکومەت لە سایەی گفتوگۆکانی لایەنە سیاسییەکان.\nکاریگەری دۆخی سیاسی کوردستان لەسەر سەرجەم کایە و سێکتەرەکانی ژیانی خەڵک باسی لێوەکرا و گفتوگۆیان دەربارەی کرا لە روانگەی یاسایی و راگەیاندن و بوارەکانی دیکە.\nهەروەها تیشکخرایە سەر ئایندەی کوردستان لە سایەی گۆڕانکارییەکانی ناوچەکە و گوزەرانی خەڵکی کوردستان لە ماوەی ئایندەدا و ئەگەر و پێشبینیە سیاسییەکانی کوردستانیش گفتوگۆیان لەبارەوەکرا. لە کۆتایشدا بە سەرنج و پرسیاری ئامادەبوان باسەکە دەوڵەمەندتر کراو پانێلیستەکانیش وەڵامی سەرنج و پرسیارەکانیدان دایەوە.


مەرجەکانی بارزانی بۆ دواخستنی ڕێفراندۆمی کوردستان چییە؟ - Mehr News Agency\nمەرجەکانی بارزانی بۆ دواخستنی ڕێفراندۆمی کوردستان چییە؟\nناسەی هەواڵ: 4093882 - Thu 21 September 2017 - 21:40\nئەلئەخبار لە راپۆرتێکدا سەبارەت بە دۆسیەی ڕێفراندۆمی هەرێمی کوردستان نووسیویەتی کە بارزانی تێدەکۆشێت تا ئەو جێگایەی کە دەتوانێت لە ئەو دەرفەتە کەڵک وەربگرێت بۆ دەست خستنی دەسکەوت و ڕیزبەندێکی لە مەرجەکانی پێشکەش کردووە.\nبە ڕاپۆرتی ئاژانسی هەواڵی مێهر لە ڕۆژنامەی لوبنانی ئەلئەخبار، سوور بوونی هەولێر لە سەر بەڕێوە بردنی گشت پرسی و بڕیاری بەغدا بۆ بەربەرەکانێ لە گەڵی لە حاڵێکدا کە تەواوی لایەنە نێودەوڵەتی و ناوچەییەکان پاڵپشتی لە حەیدەر عەبادییەوە دەکەن بووەتە هۆی ئەوەی کە تا ئەو چرکە داهاتووی گشت پرسی هەرێمی کوردستان ناڕوون بمێنێتەوە.\nڕۆژنامەی ئەلئەخباری لوبنان لە راپۆرتێکدا لەم بارەیەوە نووسی کە مەسعوود بارزانی سەرۆکی هەرێمی کوردستان لە ماوەی رابردوودا لە دانوستان لە گەڵ لایەنە کوردییەکان لە لایێکەوە و وتووێژ لە گەڵ دەوڵەتی ناوەندی عێراق لە لایەکی ترەوە هەوڵی داوە تا لە بابەتی ڕێفراندۆمی هەرێمی کوردستان زیاترین قازانج وەدەست بهێنێت.\nهەر بەم بۆنەوە بارزانی مەرجی زۆری دانەوە بۆ بەڕێوە نەبردنی گشت پرسی هەرێمی کوردستان، ڕۆژنامەی ئەلئەخبار بە گێڕانەوە کە سەرچاوەیەکی ئاگای سیاسی عێراق نووسی کە مەرجەکانی بارزانی بۆ دواخستنی گشتی پرسی بە شێوە خوارەوەیە:\nدەوڵەتی عێراق بوودجەیەک کە لە ماوەی ساڵانی ٢٠١٣ تا ٢٠١٧ ئەبوایە بدراتە هەرێمی کوردستان ڕادەستی ئەو هەرێمەی بکات و مووچەی هێزەکانی پێشمەرگەش بدات. ناوچە ناکۆکی لە سەرەکان بە پێی مادەی ١٤٠ ی یاسای بنەڕەتی عێراق بداتە کوردستان، دانوستانەکانی هەولێر و بەغدا لە ژێر چاوەدێری رێکخراوی نەتەوە یەکگرتووەکان بەڕێوە بچێت، پەرلەمانی عێراق یاسایەک پەسەند بکات کە بە پێی ئەوە مۆڵەت بدرێتە کوردستان کە نەوت و گازی ئەو ناوچە و سوودەکەشی بە دەستەوە بگرێت و لە هەمان کاتیشدا کوردستان مافی خاونایەتی بە سەر گۆڕەپانە نەوتییەکانی هەرێمی کوردستانی هەبێت.\nلە ئاوا دۆخێکدا گشت پرسی بخرێتە دوو ساڵی دیکە و ئەگەر دەوڵەتی ناوەندی ئەرکەکانی بەجێ نەهێنا بارزانی مافی هەیە کە دەوڵەتی کوردی پێک بهێنێت. بە پێێ ئەم راپۆرتە دەوڵەتی ناوندی عێراق ئەو مەرجانەی قبووڵ نەکردووە و دانوستانەکان هێشتا لەم بارەیەوە درێژەی هەیە.


2021-02-15 (دووشەم) [ زانکۆی گەشەپێدانی مرۆیی ]\nبه‌پێی نوێترین ریزبه‌ندی زانكۆ جیهانییه‌كان كه له‌لایه‌ن دامه‌زراوه‌ی ئه‌كادیمی سایماگۆوه ئه‌نجامدراوه زانكۆی گه‌شه‌پێدانی مرۆیی تاكه زانكۆی تایبه‌ته له‌سه‌رتاسه‌ری عێراقدا كه توانیویه‌تی بچێته ناو پێشبركێكه‌وه‌و پله‌ی یه‌كه‌می زانكۆ تایبه‌ته‌كانی عێراق و سێهه‌می سه‌رجه‌م زانكۆكانی هه‌رێمی كوردستان به‌ده‌ست بهێنێت له پاش زانكۆی سلێمانی و زانكۆی سه‌ڵاحه‌دینه‌وه.\nهاوكات له‌سه‌ر ئاستی ته‌واوی زانكۆكانی عێراقیش زانكۆی گه‌شه‌پێدانی مرۆیی له پله‌ی ١٣ هه‌میندایه‌و له‌سه‌ر ئاستی جیهانیش له پله‌ی ٨١٤دایه له كۆی3897 زانكۆ له زانكۆ پله به‌رزه‌كانی جیهان.\nبه‌م بۆنه‌یه‌شه‌وه به‌رێز پرۆفیسۆر د.مه‌ریوان ئه‌حمه‌د ره‌شید، سه‌رۆكی زانكۆی گه‌شه‌پێدانی مرۆیی پیرۆزبایی ئاراسته‌ی خاوه‌نی زانكۆ، به‌رێز پرۆفیسۆر د.عه‌لی قه‌ره‌داغی ده‌كات بۆ به‌ده‌ستهێنانی ئه‌م پله زانستییه گرنگه كه له هه‌رێمی كوردستاندا ته‌نها ٣ زانكۆ توانیویانه بچنه ناو ئه‌م ریزبه‌ندییه‌وه، كه ئه‌مه‌ش بێگومان ره‌نگدانه‌وه‌ی خه‌مخۆری به‌رێزیانه بۆ پێشخستنی زانست له هه‌رێمی كوردستاندا.\nهاوكات سه‌رۆكی زانكۆ ده‌ستخۆشی له سه‌رجه‌م مامۆستایان و فه‌رمانبه‌ران و خوێندكارانی زانكۆ كرد كه خه‌مخۆرانه له ئاست ئه‌و به‌رپرسیارییه‌ته‌دا بوون كه زانكۆ لێیان چاورێ ده‌كات.\nسایماگۆ یه‌كێكه له دامه‌زراوه باڵاكانی بواری رانكین و ساڵانه له چه‌ندین بواردا ریزبه‌ندییه‌كانی خۆی بڵاو ده‌كاته‌وه‌و بۆ ئه‌مساڵیش ته‌نها ٣ زانكۆی هه‌رێمی كوردستان توانیویانه له‌و ریزبه‌ندییه‌دا كێبركێی زانكۆ عێراقییه‌كان بكه‌ن كه ئه‌وانیش زانكۆی گه‌شه‌پێدانی مرۆیی و زانكۆی سلێمانی و زانكۆی سه‌ڵاحه‌دیینن و جگه له‌و ٣ زانكۆیه هیچ زانكۆیه‌كی دیكه له هه‌رێمی كوردستاندا به حكومی و ئه‌هلیه‌وه له ریزبه‌ندییه‌كه‌دا بونیان نییه.\nبۆ بینینی نوێترین ریزبه‌ندی جیهانی سایماگۆ بۆ زانكۆكان، كلیك لێره بكه.\nپێوه‌ره‌كانی ئه‌م ریزبه‌ندییه به‌پێی سایتی سایماگۆ به‌مشێوه‌یه‌یه:\nتوێژینه‌وه‌ی زانستی ٥٠٪\nداهێنان و نوێگه‌ری ٣٠٪\nكارلێك له‌گه‌ڵ كۆمه‌ڵگه ٢٠٪


كه‌مایه‌تیه‌یل ڕز یه‌كمن له قوربانیه‌یل عیراق ئمڕوو\nچوینكه له شوون ته‌عداكردن له‌بان كڵێساى سیده النجاه، ئى په‌لاماره‌یله زیاتره‌وبوین، و دویا ته‌عدایش په‌لامارداین باره‌گاى كوومه‌ڵه‌ى ڕووشنهویرى ئاشوور پانیپاڵ بوى له ناوڕاس به‌غدا له لایه‌ن گرووپیگ چه‌كدار و قه‌ڵبوقوڵب كردن كتابخانه‌گه‌ى و وشكانن و شیوانن ئه‌سپاو و غه‌رازه‌یل ناوى.\nله‌ى باوه‌ته پاسكال وه‌ردا ژنه چالاك له بوار كوومه‌ڵگاى شارسانى له په‌یوه‌ندییگى وه‌ل ماڵپه‌ڕ شه‌فه‌ق ئویشى: هویچ چاره‌سه‌ریگ خاس و ده‌سپیشخه‌رییگ جددى دانه‌نریاس ئه‌را وسانن ئه‌وه‌گ عیراقیه‌یل وه‌گشتى و تایبه‌تى كه‌مایه‌تیه‌یل تویشى تیه‌ن". و هووكاره‌گه‌یشى ئه‌را ئه‌وه برده‌وه ك:" سسى و كه‌مته‌رخه‌مى له كاركردن و ئه‌داى داموده‌زگایه‌یل ئاسایشى و وه‌تایبه‌تى تووڕ هه‌واڵگرى یا ئستخباراتى ك یه‌كیگ له ئه‌ركه‌گانى ئه‌وه‌سه كاربكه‌ید ئه‌را نه‌هیشتن ڕوى داین ته‌عدا و ئۆپه‌راسیۆنه‌یل تیرۆریستى وه‌رج له‌وه‌گ ڕوى بیه‌ن".\nئه‌وه‌یشه ڕووشنه‌وكرد ك :" كوومه‌ڵه‌ى ئاشوور پانیپال ده‌زگایگ مه‌ده‌نیه‌و په‌یوه‌ندى وه بڵاوكردن كه‌له‌پوور ڕووشنهویرى سریانى دیرید، و هه‌ر له سه‌رده‌م ڕژیم وه‌رینه‌وه تا ئى وه‌خته‌یله، و هویچ په‌یوه‌ندییگ وه چشتیگه‌و نه‌یرید ك ناوى مه‌یه و ئه‌و ته‌عدا ك كریابان ئى كوومه‌ڵه هویچ مه‌هانه‌یگ نه‌یرید ته‌نیا ئه‌وه نه‌ود ك سه‌روه تایفه‌ى مه‌سیحیه".\nله هه‌مان وه‌خت ئه‌دا و كاركردن نوێنه‌ره‌یل مه‌سیحى له ئه‌نجوومه‌ن نوێنه‌ره‌یل عیراق وه كز وه‌سفكرد چوینكه" یانه كێشه‌و گیروگرفته‌یل مه‌سیحیه‌یل له ژیر گومه‌زى په‌رله‌مان ده‌رنه‌وڕینه" وه‌گووره‌ى قسه‌یلى.\nجه‌ختیش له‌بان ئه‌وه كرد ك :"ڕیكخریایه‌یل ناوده‌وڵه‌تى هه‌س داواى دابینكردن مقه‌یه‌تى كردن كه‌ن له‌و ته‌عدا و ئۆپه‌راسیۆنه‌یل تیرۆریستیه ك ده‌ید له مه‌سیحیه‌یل عیراق".\nهه‌ر له هه‌مان باوه‌ت په‌یجووریكه‌ر له كاروبار كه‌مایه‌تیه‌یل سعد سلوم له په‌یوه‌ندییگى وه‌ل ماڵپه‌ڕ شه‌فه‌ق ئویشى:"كه‌مایه‌تیه‌گان روى وه‌ڕوى مه‌ترسیه‌یل گه‌ورایگ بوینه له‌ى وه‌خت حازریه و زوورمى ڕووڵه‌یلیان له عیراق كووچكردن" و پیشبینى یا توقع ئه‌وه‌یشه‌كرد ك "ئه‌وانه‌یشه ك مه‌ننه‌سه‌وه وه‌ى زوى كووچ بكه‌ن".\nئه‌وه‌یشه ڕووشنه‌وكرد ك:"هووكار كووچكردن كه‌مایه‌تیه‌یل فره‌س و له نواى گشتیان: نه‌وین ئاسایش و مقه‌یه‌تى كردن ده‌ستوورى و كزى لایه‌ن ته‌شریعى له پاراستن مافه‌یلیان".\nئاماژه‌یش وه‌وه‌دا ك :" عیراق هه‌وه‌جه‌ى ها وه هه‌ڵسیان فكرییگ له هه‌ردوگ لایه‌ن سیاسى و كوومه‌ڵایه‌تى ئه‌را ڕوى وه‌ڕوى بوین ئه‌و مه‌ترسیه‌یله ك تویش كه‌مایه‌تیه‌یل تیه‌ید، ئه‌ویش وه ته‌شریعكردن قانوونه‌یلیگ له په‌رله‌مان ك تایبه‌تمه‌ندیه‌یلیان بنه‌یده وه‌رچه‌و، و له‌ناو مه‌نهه‌جه‌یل په‌روه‌رده باوه‌ته‌یلیگ سه‌باره‌ت وه‌ى كه‌مایه‌تیه‌یله بنوسیه‌ید، تاگه‌ر نه‌وه‌یل نوو بزانن یانه به‌شیگ دانه‌وڕیاین له ڕووڵه‌یل ملله‌ت عیراق".\nئه‌وه‌یشه ڕووشنه‌وكرد ك :" عیراق هه‌وه‌جه‌ى ها وه نوێنه‌رایه‌تى سیاسى زیاتریگ ئه‌را كه‌مایه‌تیه‌یل، و وه‌رگردن پۆسته‌یل حكوومى".\nئاماژه‌یش وه‌وه‌دا ك:" عیراقیه‌یل هانه بان ئه‌و باوه‌ڕه ك عیراق وڵات فره‌یى مه‌زه‌وى و دینى و نه‌ته‌وه‌ییه، و هێز و قه‌وه‌ته‌گه‌ى له فره‌ییگه‌یه‌وه سه‌رچاوه گرید، و نیه‌تویه‌نن له‌ژیانیگ تاكه بوعد و تاكه ڕووشنهویرى بژیه‌ن، و هه‌ركه‌سیگیش ئه‌وه بتواید، عیراق كه‌یده بیاوانیگ چك و چووڵ".\nله‌بان ئه‌وه‌یشه جه‌خت كرد ك :" نه‌وین كه‌مایه‌تى له عیراق و وه‌تایبه‌تى تایفه‌ى مه‌سیحى سه‌ره‌تاى وه‌بیاوان بوین ڕووشنهویرى و ژیاریه".\nله‌لاى خوه‌یه‌و فه‌رمانده‌ى هه‌واڵگرى یا ئستخبارات داخلیه لیوا حسین كمال له په‌یوه‌ندییگى وه‌ل ماڵپه‌ڕ شه‌فه‌ق ئه‌و ته‌عه‌دا له‌بان كوومه‌ڵه‌ى ئاشوورى مه‌حكوومكرد و ئه‌وه‌یشه ڕووشنه‌وكرد ك :"ئاشووریه‌یل به‌شیگ دانه‌وڕیاین له ملله‌ت عیراق و یه‌كیگن له پیكهاته‌یل ئه‌سڵمه‌ن و دێرین و وه‌رگرى كردن له‌لیان ئه‌رك گشت لایگه".\nئاماژه‌یش وه‌وه‌دا ك :"وه‌زاره‌ت داخلیه خه‌ریك ته‌حقیقكردنه ئه‌را ئاشكراكردن ئه‌و په‌لاماره و جیوه‌جیكه‌ره‌یلى".\nزیاتریش وت:" ئه‌و ده‌وریه‌یشه ك له‌نزیك ئه‌و شوونه بوى ته‌حقیق وه‌لیه‌و كریه‌ید و خریه‌یده وه‌رده‌م وه‌رپرسیارى ئه‌گه‌ر ئه‌وه دیاردا ك له ئه‌ركه‌یل خوه‌یان كه‌مته‌رخه‌مى كردنه".\nشایان باسه ك دكتۆر صلاح عبدالرزاق پارێزگار به‌غدا ئه‌وه ئاشكراكرد ك لوجنه‌یگ ته‌حقیقى پیكهاوردیه له‌باوه‌ت ئه‌و ته‌عدا ك كوومه‌ڵه‌ى ئاشوور پانیپال تویشى هات.


ئیدارەی خۆسەری لە ڕۆژئاوای كوردستان: سندوقی دەنگدانی هەڵبژاردنەكانی سوریا لە ناوچەكانمان بوونی نییە – تۆڕی میدیایی خەڵک\nئیدارەی خۆسەری لە ڕۆژئاوای كوردستان: سندوقی دەنگدانی هەڵبژاردنەكانی سوریا لە ناوچەكانمان بوونی نییە\n2020/07/18 - 9:45 PM\nئیدارەی خۆسەری لە ڕۆژئاوای كوردستان لەبارەی هەڵبژاردنەكانی پەرلەمانی سوریاوە كە بڕیارە سبەینێ یەكشەممە 19/7/2020 بەڕێوە پچێت، جەختیكردەوە كە ئەوان بەهیچ شێوەیەك پەیوەندییان بەو هەڵبژاردنەوە نییە و سندووقەكانی دەنگدانیش لەناوچەكانیان بوونی نییە.\nلوقمان ئەحمی وتەبێژی ئیدارەی خۆسەری لە ڕۆژئاوای كوردستان لەمیانی كۆنگرەیەكی ڕۆژنامەوانیدا كە لە فەرمانگەی پەیوەندییەكانی دەرەوە لە شاری قامیشلۆ ئەنجامیدا ڕایگەیاند: سوریاییەكان خوازیاری ئەوەن قەیرانەكانی وڵاتەكەیان كە ماوەی 10 ساڵە بەرۆكی گرتوون بە ئاشتی چارەسەر بكرێن، بەڵام حكومەتی سوریا لەسەر هەمان ڕێبازی خۆیەتی و هەمان ڕوانبینینی بۆ كێشەكانی سوریا هەیە، وەك ئەوەی لە ساڵی 2011 ەوە هیچ شتێك ڕووی نەدابێت.\nوتەبێژی ئیدارەی خۆسەری لە ڕۆژئاوای كوردستان ڕوونیشی كردەوە: پێداگری حكومەتی سوریا لەسەر ئەنجامدانی هەڵبژاردنی ئەنجومەنی گەل، جگە لە پێداگری حكومەتی سوریا لەسەر هەمان ڕێبازی سەرەتای قەیرانەكە هیچی تر نییە، حكومەتی سوریا هیچ روانبینێكی بۆ دۆخی سوریا و قەیرانەكان نییە، تەنانەت ئەوەش ناخوازێت كە هیچ لایەنێكی تر بەشداری بكات لە گفتوگۆی نێوان سورییەكان خۆیاندا و چارەسەركردنی قەیرانەكە.\nلوقمان ئەحمی ئاماژە بەوەش دەكات كە ئەوان خوازیاری ئەوەن كۆبوونەوەیەك ئەنجام بدرێت و حكومەتی سوریا داوا لەسەرجەم هێزە بەرهەڵستكارەكان و هێزە جیاوازەكانی سوریا بكات بەشداری لەو كۆبوونەوەیەدا بكەن و لەڕێگەی گفتوگۆی نێوان سوریاییەكان خۆیانەوە چارەسەری قەیرانەكە بكرێت و پرنسیپە بنچینەییەكانی دەستوور بنووسرێتەوە و هەڵبژاردنی گشتیی بۆ پەرلەمان بكرێت.\nوتەبێژی ئیدارەی خۆسەری لە ڕۆژئاوای كوردستان جەختیشیكردەوە: ئەوان وەك ئیدارەی خۆسەری لە ڕۆژئاوای كوردستان ناچنە ژێر باری هیچ بڕیارێكی تاك لایەنەوە.\nئیدارەی خۆسەری لە ڕۆژئاوای كوردستانڕۆژئاوای كوردستانسوريالوقمان ئەحمی


^ ڕۆزمێری، ئارنۆڵد؛ ڕۆبێرت، تەیلەر؛ ڕەینەر، ئێنسخیمید، (١ی کانوونی دووەم، ٢٠٠٩). نەمسا. بەیدیکەر. ISBN 978-3-8297-6613-5. OCLC 416424772. بەدواداچوون بۆ ڕێکەوت بکە لە: |date= (یارمەتی)\n^ راگلادر، دانیل دێ. "ماریا ئانا پێرتڵ". roglo.eu (بنکەی بۆماوەزانی گێنێوێب). ئەرشیڤ کراوە لە ئەسڵدا لە ٢٤ی ئەیلوولی ٢٠١٩. لە ڕێکەوتی ١٤ی حوزەیران، ٢٠١٢ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا ئیسن\n^ ی ا سۆلمۆن ١٩٩٥, pp. ٣٩–٤٠ harvnb error: no target: CITEREFسۆلمۆن١٩٩٥ (help)\n^ "مۆتسارت، ڤۆلفگانگ ئامادیوس (١٧٥٦–١٧٩١)". English-heritage.org.uk. ئەرشیڤ کراوە لە ئەسڵدا لە ٢٧ی ئابی ٢٠١٧. لە ڕێکەوتی ٢٣ی تشرینی یەکەم، ٢٠١٦ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ میردیتر، جۆ (٢٠٠٩). "ژیاننامەی مۆتسارت". midiworld.com. ئەرشیڤ کراوە لە ئەسڵدا لە ١ی تەممووزی ٢٠١٧. لە ڕێکەوتی ٢٠ی کانوونی یەکەم، ٢٠١٤ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |date=, |archive-date= (یارمەتی)\n^ درێبس، گێرالد (١٩٩٢). 'مێنھایمەر شول' – ئین ناوەڕاستی مۆسیقای کلاسیک و مۆتسارت. دای. ھێیدلبێرگ. لە ڕەسەنەوە ئەرشیڤ کراوە لە ٧ی شوباتی ٢٠١٥. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |date=, |archive-date= (یارمەتی)\n^ پیۆتر ناپیرالا. "ئاوازدانەرانی بۆرۆک (پیۆتر ناپیرالا)". baroquecomposers.blogspot.nl. ئەرشیڤ کراوە لە ئەسڵدا لە ١٤ی کانوونی دووەمی ٢٠١٥. لە ڕێکەوتی ٢٩ی کانوونی دووەم، ٢٠١٥ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ی ا وەرگێڕان لەلایەن سپەیتلینگ (٢٠٠٠:٢٣٧)؛ پەیامەکە دەگەڕێتەوە بۆ ٢٤ی ئازار، ١٧٨١.\n^ ی ا ب پ سادی ١٩٩٨, §٤ harvnb error: no target: CITEREFسادی١٩٩٨ (help)\n^ ی ا سۆلمۆن ١٩٩٥, p. ٢٥٨ harvnb error: no target: CITEREFسۆلمۆن١٩٩٥ (help)\n^ ی ا سۆلمۆن ١٩٩٥, p. ٢٩٣ harvnb error: no target: CITEREFسۆلمۆن١٩٩٥ (help)\n^ ی ا سۆلمۆن ١٩٩٥, p. ٢٩٨ harvnb error: no target: CITEREFسۆلمۆن١٩٩٥ (help)\n^ ی ا سۆلمۆن ١٩٩٥ harvnb error: no target: CITEREFسۆلمۆن١٩٩٥ (help)\n^ ویلارد پاڵمەر (٢٠٠٦). ڤۆلفگانگ ئامادیوس مۆتسارت: ناساندنێکی کارە کیبۆردەکانی. بڵاوکەرەوەی مۆسیقی ئاڵفرێد. پەڕە ٤. ئەرشیڤ کراوە لە ئەسڵدا لە ٨ی کانوونی دووەمی ٢٠١٧. لە ڕێکەوتی ٢٣ی ئایاری ٢٠١٧ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |date=, |archive-date= (یارمەتی)\n^ ی ا سادی ١٩٩٨, §٦ harvnb error: no target: CITEREFسادی١٩٩٨ (help)\n^ ی ا ب سۆلمۆن ١٩٩٥, p. ٤٧٧ harvnb error: no target: CITEREFسۆلمۆن١٩٩٥ (help)\n^ واڵتەر براونیس. کۆتا ڕۆژ، ڕۆژی وەسێت: تێبینییەکان، و تەواوکاری و ناساندنی ریکویمەکەی مۆتسارت (کەی-ڤی. ٦٢٦) (PDF). مؤرشف من الأصل في ٧ی نیسانی ٢٠١٤. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |archive-date= (یارمەتی) ڕاگرتنی CS1: BOT: original-url status unknown (link)\n^ کراوفۆرد، فرانکلین (١٤ی شوباتی ٢٠٠٠). "مردنەکەی ڤۆڵفگانگ ئامادیوس مۆتسارت". یورێکئەلێرت!. دامەزراوەی ئەمریکی بۆ پێشکەوتنی زانست. ئەرشیڤ کراوە لە ئەسڵدا لە ٢٦ی نیسانی ٢٠١٤. لە ڕێکەوتی ٢٦ی نیسانی ٢٠١٤ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |date=, |archive-date= (یارمەتی)\n^ ی ا سۆلمۆن ١٩٩٥, p. ٤٩٩ harvnb error: no target: CITEREFسۆلمۆن١٩٩٥ (help)\nئەیبێرت، ھێرمان (٢٠٠٧). دەبڵیو. ئەی. مۆتسارت. کلیف ئیسن (پر.)، ستیوارد سپێنسەر (ترانس.). نیو ھێڤن: پرێسی زانکۆی یەڵ. ISBN 978-0-300-07223-5. OCLC 70401564. بەدواداچوون بۆ ڕێکەوت بکە لە: |date= (یارمەتی)\nبراونبێھرینز، ڤۆلکمار (١٩٩٠). مۆتسارت: لێبینسبیلدەر. جی. لەب. ISBN 978-3-7857-0580-3. بەدواداچوون بۆ ڕێکەوت بکە لە: |date= (یارمەتی)\nئیسن، کلیف؛ و ھی تر. "مۆتسارت". مۆسیقای گرووڤی ئۆنلاین (خۆتۆمارکردن پێویستە). لە ڕێکەوتی ١٥ی ئەیلوولی ٢٠١٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n"مۆتسارت، فلوتە ئەفسوناوییەکەی مۆتسارت لەگەڵ بێتھۆڤن". دامەزراوەی ڕاپتەس. لە ڕەسەنەوە ئەرشیڤ کراوە لە ٢٧ی تشرینی دووەمی ٢٠١٠. لە ڕێکەوتی ٢٧ی ئەیلوولی ٢٠١٠ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n"خەڵاتی ئۆردەر ئۆف زە گۆڵدن سپەر". ئەرشیڤە شاردراوەکانی ڤاتیکان. ٤ی تەمووزی ١٧٧٠. لە ڕەسەنەوە ئەرشیڤ کراوە لە ١٨ی ئەیلوولی ٢٠١٠. لە ڕێکەوتی ٢٧ی ئەیلوولی ٢٠١٠ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |date=, |archive-date= (یارمەتی)\nڕاپۆرتی کەناڵی کەی ئێن ئێن لەسەر مۆتسارت[بەستەری مردووی ھەمیشەیی]\nوەرگیراو لە «https://ckb.wikipedia.org/w/index.php?title=ڤۆڵفگانگ_ئامادیوس_مۆتسارت&oldid=717204»


سوپای توركیا به‌رده‌وامه له پێشێلكردنی ئاگربه‌ست و ئه‌نجامدانی هێرش\nهێرشی سوپای توركیا و چه‌كدارانی بۆسه‌ر گونده‌كانی گرێ سپی به‌رده‌وامه، له ئه‌نجامیشدا هه‌شت شه‌ڕڤانی هه‌سه‌ده گیانیان له‌ده‌ستدا و11ی دیكه‌ش برینداربون.\nئاژانسی هاوارنیوز بڵاویكرده‌وه، سوپای توركیا و چه‌كدارانی ئێواره‌ی دوێنێ (یه‌كشه‌ممه) به تانك و زرێپۆشه‌وه هێرشیان كردوه‌ته‌سه‌ر گونده‌كانی واسته، كافیا، ئیباد كه ده‌كه‌ونه باشوری شاره‌دێی گرێ سپی.\nئه‌وه‌ش راگه‌یاندراوه، له ده‌ره‌نجامی هێرشكردنه‌كه‌دا سێ شه‌ڕڤانی هێزه‌كانی سوریای دیموكراتیك (هه‌سه‌ده) گیانیان له‌ده‌ستدا و و حه‌وت-ی دیكه‌ش برینداربون.\nپه‌یامنێری ئاژانسی هاوارنیوز ئه‌وه‌شی راگه‌یاندوه، شه‌ڕی سه‌خت له‌نێوان شه‌ڕڤانانی هه‌سه‌ده و سوپای توركیا و چه‌كدارانی رویدا، له ده‌ره‌نجامی ئه‌و پێكدادانه‌ش پێنج شه‌ڕڤان گیانیان له‌ده‌ستدا و چوار شه‌ڕڤانی دیكه‌ش برینداربون.\nهه‌روه‌ها سه‌رچاوه‌یه‌كی سه‌ربازی به ئاژانسه‌كه‌ی راگه‌یاندوه، له ده‌ره‌نجامی ئه‌و هێرشه و پێكدادانه‌كان گورزی قورس له هێزه داگیركه‌ره‌كان دراوه، ئه‌وه‌شی پشتڕاستكردوه‌ته‌وه 11 ئه‌ندامی سوپای توركیا و چه‌كداره داگیركه‌ره‌كان كوژراون، هه‌وره‌ها له گوندی واسته شه‌ڕڤانان ئۆتۆمبیلێكی سه‌ربازییان تێكشكاندوه.\nبه‌ڕێوه‌به‌رى ناحیه‌ى هه‌ریر: له لێواری كاره‌ساتداین\nسه‌رۆكی په‌رله‌مانی كوردستان شكستهێنانی هه‌وڵه‌كان بۆ ده‌ركردنى چه‌ند یاسایه‌ك له به‌رژه‌وه‌ندی جوتیاران راده‌گه‌یه‌نێت


رۆژئاوا چی بکات؟ – Knwe.org\nسەرەکی » وتار » هیوا محەمەد » رۆژئاوا چی بکات؟\nرۆژئاوا چی بکات؟\nسەناتۆرێکی ئەمریکی دەڵێت هەیە پارەمان دەداتێ ئێمە دەیان پارێزین بەڵام کوردەکان خوێنمان دەدەنێ پشتیان تێدەکەین.\nترامپیش بێمنەتانە دەڵێت ئێمە پارەی ڕێژەی(مبالغ هائلة) و چەکی قورسمان داوە بەکوردەکان کە شەڕیان کردوە لەدژی داعش، پێشتریش ووتی کوردەکان بێ فرۆکەکانی ئێمە ناتوانن هەنگاو بنێن، فرۆکەکان بۆمباران دەکەن و ئەوانیش هێرشیان دەکەنە سەر، لە بەغداشەوە کاتێک بێ حسابکردن بۆ بەرپرسانی عێراق سەردانی سەربازگە ئەمریکییەکەی کرد ووتی کێ دەیەوێت (مەبەستی لە ووڵاتانی ناوچەکە بوو ) بیپارێزین با خەرجی ماندوو بوونمان بدات واتا پارە یان نەوت بدات.\nئەوەی ئەوانیش دەیکەن لەبەرامبەردا لەسەر بەرنامەی داڕیژراوی خۆیانەو بەپێی ئەو مەرام و خواستانەیە کە پلانی بۆدانراوە، هەرکاتیش زانیان ئیتیجاهی بایەکە بەرەو لای پێچەوانە دەڕوات ئەوانیش سیاسەت دەگۆڕن و ملیان وەردەچەرخێنن و تەنها بەفەرمانی (بگەڕێنەوە بۆ دواوە) رووی سوپاکە وەردەگێڕن کە ئەننەما ئەوان نەبوون لێرە، ئەوەش کە دوێنێ پێش بەدیهانتنی مەرامەکە دۆستی نزیک و قارەمان بوو ئەمڕۆ دەڵێن کێشەکەیان کێشەی ئێمە نیە.\nلەچەندین لێدوان و وتاری دیکەماندا جەختمان لەسەر ئەوە کردوەتەوە کە هیچ کات کورد لەڕێگەی پشتبەستن بە هێزە دەرەکی و ناوچەیی و جیهانییەکان ناتوانێت رزگاری ببێت و سەربەخۆ بێت، لەگەڵیشیدا ناتوانێت لە قەدەر بوون و توانای خۆی زیاتر خۆی بسەلمێنێت، چونکە دوژمنان و نەیارانی هەمیشە لەخاڵێکدا یەک دەگرنەوە ئەویش رێگرییە لە فراوان بوونی دەسەڵاتی کوردی لەهەر پارچەیەک بێت.\nئەوەی لە رۆژئاوا روودەدات، تاوانەکەی بەپلەی یەکەم لە ئەستۆی حکومەتی سوریادایە، ئەگەر ئەوان حسابی هاونیشتیمانیی بۆ کوردەکان بکردایە بەتایبەت کاتێک کە دەزانن باکوری سوریا بەهۆی ئەوانەوە پارێزراوەو لەو ناوچەیەش داعش بەشان و باڵی ئەوان و هاوپەیمانی کۆتایی هاتوە، دەکرا ئەوان بەهەندێک مەرجی سادەی رۆژئاوا رازی ببوایەن ولایەکیان لە رۆژئاوا بکردایەتەوە پێش ئەوەی تورکە فاشیستەکانی ئەردوگان بەو دڕندانەییە هیرشیان بکاتە سەر.\nبەلام سوور بوونی ئەسەد و موعەلیمەکەی وای کرد کە کوردانی ئەوێ پشت بە ئەمریکا ببەستن و بەڵێنە تەڕ و چەورەکانی ئەمریکا سڕیان بکات ، پێشتر دەکرا کوردانی رۆژئاوا بە شتێک کەمتر لە خواستەکانی خۆیان رازی بن و دەست لە ئەمریکا بەربدەن، لەکاتێکدا دەیان زانی کە مەیدانی سوریا لەدەستی ئەمریکادا نیە و جگە لە سوپاو حکومەتی سوری، روسیاو ئیران تیایدا ڕۆڵ دەگێڕن، دەکرا ئەوان هەر لەسەرەتاوە خۆیان بخزاندابایەتە بەرەی ئەو سێ قۆڵییە چونکە بەئاشکرا ئەوەی لێ بەدی دەکرا کە ئەوان دەبنەوە خاوەنی بڕیار، لەکاتێکدا روسیا و ئیران بەفەرمی و لەسەر داوای سوریا لەوێدا بوونیان هەیە.\nزۆر لە پێش ئێستا ووتوومانە کە ئەو کانتۆنانە بە رێکەوتن لەگەڵ دیمەشق بەڕێوە ببرێت و تێکەڵ بە کێشەی کوردانی باکوور نەکرێت، ئاسان بوو لەبەرامبەر کۆڵدان لەهەندێک داخوازی گەورە کەئەمڕۆ لەوەگەورەتر لەدەست دەدەن ئەوکارەیان بکردایەو سوودیان لە ئەزموونەکانی پارچەکانی دیکە وەرگرتایە، بۆ هەموو زل هێزەکان و نێوەرندە دەوڵەتییەکانیش ڕەنگە ئەوە ئاسان تر بێت کە پشتگیری چارەسەری کێشەی کورد لە نێو خودی ووڵاتەکەدا بکەن تا ئەوەی هی هەر چوار پارچە و دەوڵەتی سەربەخۆ، ئێمەش ناکرێت هەر سوور بین لەسەر ئەوەی خەباتی پارچەیەک بکەینە قورنبانی پارچەیەکی تر و لە نێو بازنەیەکدا بخولێینەوە.\nئەوەی چارەسەرە بۆ ئەمڕۆ هەنگاونانە بۆ زیاتر دەوڵەمەند کردنی ئەو رێکەوتنەی کە لەنێوان کورد و دیمەشقدا کراوە، هەروا پێشوازی کردنە لە پێشنیارەکانی روسیا و ئیران، لەپاڵیشیدا جیاکردنەوەی ئەو دوو جۆری خەباتەیە لە نێوانی باکوور و رۆژئاوا، ڕەنگە زۆرێک پێیان وابێت ئەمە دژ بە خواستە نەتەوەییەکەیە ، بەڵام ئەمە ڕاستییە و پەیڕەو نەکرێت کارەساتی زیاتر و نسکۆ چاوەڕوانمانە.\nدەبێت عینادی ئەردوگان و گوێ نەدانی بە هەموو هەرەشەو گوڕەشەی جیهان و تکاو داوای دۆست و دوژمنانی و حساب نەکردن بۆ ئەمریکاو روسیا، ئەنجام دانی ئەو هێرشە داگیرکارییە بە بەرچاوی هەموو جیهانەوە، بەهەند وەربگیرێت. ئەوەیە ئەو دوژمنەی کە رووبەڕوی ئێمە بوەتەوە، ئەوەش زلهێزەکانە کە بازیمان پێ دەکەن، ئەوەش جوگرافیاکەمانە، جا لێرەوە دەبێت هەوڵ بدرێت زیرەکانە تر هەنگاو بۆ داهاتوو بندرێت، ئەوەی کەلە رۆژئاوا دەگوزەرێت باشترین چارەسەر بۆی لای کورد و دیمەشقە و بەس.


مەلا بەختیار، گەمژەکان شۆک دەکات!! – hkkurdistan\nHome 6 ئەرشیفی بابەتەکان 6 مەلا بەختیار، گەمژەکان شۆک دەکات!!\nمەلا بەختیار، گەمژەکان شۆک دەکات!!\nلە دیمانەیەکدا مەلا بەختیار بەرپرسی پێشووی دەستەی کارگێری مەکتەبی سیاسی یەکێتی، لەباسی پێگەی یەکێتی نیشتیمانی و هەڵبژاردنەکاندا، دەڵێت:”…یەک کورسی بێنین و ١٠٠ کورسی بێنین، ئێمە یەکێتین…” وە دەڵێت:” هێزێک بیر لەوە بکاتەوە زۆرینەی هێناوە، چەکمان بکات، ئەوە با بیری لێنەکاتەوە…جومگە سەرەکیەکان بەدەست ئێمەوەیە، پێشمەرگە، پۆلیس، ئاسایش، زانیاری… هێزمان هەیە…”\nهیچ لەوە رۆشنتر نییە، کە لە چارەکە سەدەی رابردوودا، دەسەڵات لە کوردستان حزبۆکراتی پشت بەستو بەمیلیشیا بووە، وە بۆیەک سات و رۆژیکیش چییە، دەسەڵاتێکی واقعی یاسایی و پەرلەمانی بوونی نەبووە، حکومەتێک بە مانای واقعی و بە پێناسەی حقوقی کەمافی فەرمانرەوایی لە ئاستی نێودەوڵەتیدا بۆ فەرمی ناسرابێت لە ئارادا نەبووە، لە جیگای ئەوە دوو دەسەڵاتی حزبی پشت بەستوو بە میلشیاو دەزگای جاسوسی و سەرکوت و تاڵانی داهاتی کۆمەڵگە، وە بە خۆبەستنەوە بە سیاسەت و نەخشەکانی ئەمریکاو غەرب و گوێرایەڵی بەوڵاتانی ناوچەکەو ە، خۆیان بەسەر خەڵکی کوردستاندا سەپاندووە… پەرلەمان و حکومەتیش تەنها دوو روخساری بەناو یاسایی وفریوکار بوون، بۆبە یاسایی نیشانادنی دەسەڵاتی حزبۆکراتی و میلیشایی، بەو مانایە قسەکانی مەلا بەختیار پیداگری و دوپاتکردنەوەی راستیەکی ئەزموونکراوی زیاتر لە چارەکە سەدەیەکی دەسەڵاتی بزوتنەوەی کوردایەتییە، لە رێگای حزب و میلیشایەوە… ئەوەی کە تازەیە داننانە بە راستیەکەدا، لەدەمی خۆیانەوە…\nئەوەی لەو نیوەدا سەیرە، دانپیانانی مەلا بەختیار نییە، بەراستیەکی بەکردەوە دەرهێنراو ئەزموونکراو، سەیر ئەوەیە هێشتا ریزێکی بەرین لە نووسەر و قەڵەم بەدەست، رۆژنامەنووس و سیاسی و چالاکوانی کۆمەڵگەی مەدەنی! کادر و بەرپرسی حزبە ئۆپۆزیسێۆنەکان!! ە، کە توشی شۆک هاتوون و ئەوە بە بومەلەرزەی سیاسی و ژیر پێخستنی بنەماو کایەکانی کایەکانی دیموکراسی دەزانن و لێیەوە بەو داهێنانە دەگەن… کە حزبە دەسەڵاتدارەکانی کوردستان ریز لە دەنگ و ئاکامی هەڵبژاردنەکان ناگرن و مل کەچی دیموکراسی نابن… چ دنیایەکی سەیرە!! چ دنیایەکی سیاسی وێرانەیە!! چ گەمژەیەکە!! دوای زیاتر لە چارەکە سەدەیەک بێداربیتەوە و لات وابێت، یەکێتی و پارتی بە هۆی هەڵبژاردنەکان و دەنگ هێنانیانەوە، بکەر و ببر و فەرمان رەوان؟ هیشتا ئەو ریزو خێڵە بیر قوڵفدراوە، دوای زیاتر لە چارەکەسەدەیەک چاوی بینین و گوێچکەی بیستنیان بۆ ناسینی ماهیەتی دەسەڵاتی بزوتنەوەی کوردایەتی نییە… هەموو کەسێکی بیر وەگەرخستوو دەزانێت، چ یەکێتی و چ پارتی بۆیە خاوەنی دەسەڵاتن، چونکە پارەو چەک و میلیشیایان هەیە، بۆیە خاوەنی هەژمووندارین لە زۆنی خۆیان، چونکە پارەو چەک و میلیشیایی خۆیان لە زۆنی خۆیان، لەدەستی خۆیان قۆرغ کردووە… باسێک لە دیموکراسی بەهەرە جۆرە بێزراو و بێ ناوەرۆکەکەشەوە لە کوردستاندا نییە… یەکێتی و پارتی یەک کورسیش لەهەڵبژاردنەکاندا نەهێنن لە زۆنی خۆیاندا کەس ناتوانێت دەسەڵاتیان لەدەست دەربهێنێت… وەهیچ کام لە یەکێتی و پارتیش خاوەنی دەسەڵات و بریار لەزۆنی یەکتریدا نین… نەپارتی خاوەنی دەسەڵات و بریارە لە زۆنی سەوز و نە یەکێتی خاوەنی دەسەڵات و بریارە لە زۆنی زەرد، ئەمە کورسیان هەبیت یان نەبێت… تەنانەتە ئەگەر یەکێتی نیشتیمانی لە هەولێر یان بادیناندا، زۆرینەی کورسیەکان لە هەڵبژاردنەکاندا بهێنێت، هەر ناتوانێ دەسەڵات و بریار لەدەستی پارتی دەربهێنێت و بە پێچەوانەشەوە، ئەگەر پارتی لە شاری سلێمانی زۆنی سەوزدا، زۆرینەی کورسیەکانیش بەدەست بهێنێت، ناتوانێت دەسەڵات و بریار لەدەستی یەکێتی دەربهێنێت… ئەوەش ئەو راستیانەمان بۆ دەردەخات، کە یەکەم: لەکوردستاندا، هیچ حکومەت و پەرلەمانێکی خاوەن ماف و دەسەڵاتی حقوقی یاسایی و بوونی نییە، حکومەت و پەرلەمان موچەخۆری حزبن، بۆ رەوایەتی دان بەدەسەڵاتی میلیشیایی و حزبی. دووەم: هیشتا کوردستان دوو ئیدارە و دوو زۆنی ژێر سایەی دوو دەسەڵاتی میلیشیایی پارتی و یەکێتییە… سێهەم: هەرکام لەو دوو حزبە، خاوەنی دەسەڵاتی سەرەکین لە زۆنی خۆیان، لەدەرەوەی زۆنی خۆیان خاوەنی دەسەڵات و بریاری سەرەکی نین، چوارەم: چ پارتی و چ یەکێتی لە رێگای هەڵبژاردنەکانەوە دەسەڵاتیان لەدەست دەرناهێنرێت و نە لەئاستی کوردستان و نەلەئاستی زۆنەکاندا.\nلە کۆتاییدا ماوە بلێم، ئەو دانپیانانەی مەلا بەختیار داننانە بە راستیەکی ئەزموونکراو، جیگای رامان و راچەنین نییە، ئەوەی جیگای رامان و سەرنجە، شۆک بوونی ئەو خێڵە لە نوسەرو رۆشنبیر!! و نوخبە سیاسییە، کەدوای چارەکە سەدەیەک بە وتنی راستیەکی بە کردەوە ئەزمونکراو توشی رامان و راچەنین و شۆک هاتوون…


سیاسەت لە هزر و ئەندێشەی عەللامە «مامۆستا مەلا باقری بالک»دا | پایگاه اطلاع رسانی اصلاح\nساتێک لەخزمه‌ت مامۆستا ناسری سوبحانیدا (1,685)\nمامۆستا مەلا موحەممەد باقری بالک وەک سەرجەم زانایانی ئاینیی سەردەمی خۆیی لە تەمەنی مناڵی چۆتە حوجرە و درێژەی بە خوێندنی زانستە ئیسلامییەکان داوە و لە کۆتاییدا، ساڵی ١٩٢٠ی زایینی لە شاری سنە لەسەر دەستی سێ زانای ناوداری ناوچە بە ناوی «عەلامە مەلا موحەممەدی مولانا وچەی عەلامە نۆتشی، مامۆستا عەبدوڵڵای موفتی دەشێ، مامۆستا حەمەڕەشید بەگی مەریوانی» ئیجازەی زانستە ئیسلامییەکانی پێدراوە. ماوەی شەش ساڵ لە ئاویی چۆر لە ناوچەی مەریوانی ڕۆژهەڵاتی کوردستان وەک مامۆستای ئایینی ئەرکی خۆی بەجێ هێناوە و دواتر بەرەو گوندی بالک دەروا و تا کۆتاییی ژیانی لەوێ ماوەتەوە. ئەو تەواوی تەمەنی لە ئاوایی«بالک» بە کاری مەلایەتی و تەدریس و نووسین سەرقاڵ بووە، هەر بۆیە بە مامۆستا مەلا باقری بالک ناوی دەرکردووە.\nئەوەیکە زۆر گرنگە و شایانی سەرنجدانە ئەوەیە کە: مامۆستا مەلا باقری بالک، تەواوی تەمەنی ژیانی لە خزمەت تەدریس و حوجرە و نووسین و خەڵک و ئیجازەدانی فەقێیاندا بردۆتە سەر؛ بە جۆرێک کە لە ماوەی تەدریسیدا ئیجازەی عیلمیی زیاتر بە ٣٠٠ کەسە لە زانا باشەکانی وڵاتی کوردەواری لە گەرمێن و کوێستان، ئێراق و ئێران بەخشیوە و هەتا دونیا هەیە خێر و بێری ئەوانەی بۆ دەچێ، تەنانەت تا کۆتایی تەمەنی هەر خەریکی وتنەوەی وانەکانی حوجرە بووە، هاورێ لەگەڵ ئەوەشدا لە بواری نووسین و توێژینەوە زیاتر لە ١٣٥ پەڕاو و پەرتۆکی لە حەوت کۆمەڵدا نووسیوە.\nحاجی مامۆستا مەلا باقری بالک، لە ساڵی ١٣٥٧دا بۆ ئەنجامدانی ڕێوڕەسمی حەج و عومرە چۆتە مەککەی پیرۆز و دوای سێ ساڵ گەرانەوەی، واتە ساڵی ١٣٥٠ ڕۆژی هەینی کۆچی دوایی کردووە و لە گوندی بالک لە گۆڕستانی پیر محەممەد بە خاک سپێردراوە.\nبیروڕای مامۆستا مەلا باقری بالک لەمەڕ سیاسەت\nسیاسەت و کاروباری سیاسی هەر لە دێرزەمانەوە جێگای مشتومڕی نێوان هەندێ لە گروپ و تاقمە جیاوازەکانی بەرنامە و بیری ئیسلامی بووە. کەم نیین ئەوانەی بە جۆرێکی تر تەماشای ئەم چەمکە دەکەن و بە دەستەواژە و پڕۆسەیەکی دوور لە ئایینی ئیسلامی دەبینن، ئەمە ڕاستە بۆ سیاسەتێک کە ماکیاڤیلیانە تەنیا بەرژەوەندی کەسیی تێایدا بە ئامانج گیرابێ، لەو لاوە ئازادی و بەرژەوەندی خەڵکی تر ژێر پێ خرابێ، ڕاستە ئەو گەوجاندنەی ئەمڕۆ دەکرێت کە داشۆراوە لە هەموو مۆڕاڵێکی ئیسلام ئەم مەکر کەید و حیلە فێڵەیەی ئەمڕۆ دەکرێت بە ناوی سیاسەتەوە، وەک عەلامە مامۆستا مەلا باقری بالک(گۆڕی پڕ نوور بێت) دەفەرمووێ: هەق نییە ناو بنرێ «سیاسەت» و ئەمە ستەمێکە لەم چەمکە دەکرێت، لەمڕۆیشدا زۆر کەس هەن کە پێیان وایە زانایانی بەرجەستەی وڵاتی خۆمان بڕوایان بە سیاسەت نەبووە، بەڵام ئەمە پێچەوانەی هەقیقەتە و ئەوان بڕوادار بوون بە سیاسەت، بەڵام سیاسەتی شەرعیی، نەک ئەو سیاسەتەی کە تێکەڵاوی مەکر و دڕۆ و تەڵەکەبازی و خواردن و پێشەڵکردن و زەوتکردنی مافی خەڵکی تێدابی، لێرەدا بیروڕای زانای هەڵەکەوەتەی ناوچەی ڕۆژهەڵاتی کوردستان واتە: عەللامەی پایەبەرز و مودەڕڕیسی ناودار «مامۆستا مەلا باقری بالک» دەهێنینەوە، کە زۆر ڕاشکاوانە ڕوانگەی خۆی بۆ سیاسەت و کاروباری سیاسی دەربڕیوە.\nسیاسەت لە زمانی عەرەبیدا بە واتای«التدبیر والٳصلاح والتربیة» هاتووە، واتە: تەگبیر و ڕاوێژ و چاکسازی و پەروەردەکاری(۱).\nلە زارەوەیشدا هەڵگری زۆر مانایە کە سەرجەمیان لە یەک واتادا کۆدبنەوە کە بریتییە لە بەرێوەبردنی باش و گونجاو و شیاوی کاروباری خەڵکی و چاکسازی کردن لە سیستەمی وڵاتدا، هەروەک لە فەرموودەیشدا هاتووە کە دەفەرموێ: حدثنی محمد بن بشار، حدثنا محمد بن جعفر، حدثنا شعبه، عن فرات القزاز، قال: سمعت ابا حازم، قال: قاعدت ٲبا هریره خمس سنین، فسمیعته یحدث عن النبی ٍﷺ، قال: كانت بنو اسرائیل تسوسهم الانبیاء، كلما هلك نبی خلفه نبی، و انه لا نبی بعدی، و سیكون خلفاء فیكثرون. قالوا: فما تٲمرنا؟ قال: فوا ببیعه الاول فالاول، اعطوهم حقهم، فان الله سائلهم عما استرعاهم.(٢)\nواتە: جاران نەوەی ئیسڕائیل، مەبەستی گەڵی جولەکەیە، کە لە زمانی سوننەتەدا ناودارن بە «بەنی ئیسڕائیل» پێغەمبەران دەیانبردن بەڕێوە و سەرپەرەشتی کاروباریان دەکردن، هەر کاتێک پەیامبەرێکی تر کۆچی دوایی بکردایە، ڕاستەوخۆ پەیامبەرێکی تر لە جێگای ئەو دادەنیشت و وڵاتی بەڕێوە دەبرد، واتە: دەستاودەستی دەسەڵات دەکرا لەنێوانیاندا!\nمامۆستا باقری بالک لە پەڕاوی «تعریفات و غایات و فوائد ٤٢ علم» دا لەمەڕ سیاسەت دەفەرموێ: «علم سیاست علمی است کە بە واسطە‌ی آن کیفیت و احوال اقسام ریاسات و سیاسات و دنیویە معلوم می‌شود، فایدە‌ی آن انصاف در بین ناس(مردم) و معرفت سیاسات فاصلە در بین خصوم است، و اصل سیاست محبت است با هر کسی کە می‌بیند تا اینکە گرویدە‌ی او شوند و قولش اصفاء گوش بە گفتار او بدهند و از این است که حضرت حق جل جلالە بە حضرتین موسی و هارون فرمود: فَقُولَا لَهُ قَوْلًا لَيِّنًا با فرعون بە نرمی سخن بگویید ای موسی و هارون.»\nواتە: زانستی سیاسەت، ئەو زانستەیە کە بە هۆیەوە چۆنێتی و شێوازی بەش و ڕەهەندەکانی سەرۆکایەتی و بەرێوەبردنی سیاسیانەی کاروباری ژیان دەزانرێ، سوودی سیاسیەتیش بریتییە لە خستنەگەڕی ویژدان و دادگەری لەنێو خەڵکدا، بەهەموو چین و توێژە جیاجیاکانیانەوە، هەروەها ڕێگایەک بۆ زانینی دانانی سنوور لەنێوان ڕەوت و ئاڕاستە دژبەرەکاندا، و بنەڕەتی سیاسەت واتە: جۆرێک دەربڕینی خۆشەویستی ڕاستەقینەیە بۆ خەڵکی، تا ئەو خەڵکە هۆگرت ببن و گوێت لێ بگرن؛ هەر لەم ڕووەوەیە کە پەروەردگاری بێهاوتا ڕوو بە پەیامبەر مووسا و هاروونی برای دەفەرموێ: واتە: جا ئی مووسا و هاروون قسە لەگەڵ فیرعەون بکەن بە نەرم و نیانی!\nبلی! اگر بە مرور دهور از طریق محبت راە هدایت را نە پیمودند باید اندک اندک تهدید وی دهد و اگر تهدید نافع نشد سرکوبی و زجر فی الجملە شود و اگر این هم کفایت نکرد، باز بە امثل فالامثل و کم کم تا اینکە بە قتل و جدال برسد، ولی نە بجوری کە باعث یٲس مردم شود، فقیر در بعضی اشعار مدیحە گفتە: میان قید حدیدی و قید مرحمتی تفاوت است و لیکن تو هر دو را داری بە قید مرحمتی دوست را مطیع کنی بە دیگری تو عروق عدو بیرون آری.\nواتە: ئەگەر بە تێپەر بوونی کات و لە ڕێی خۆشەویستی و نەرم و نیانییەوە شوێن ڕێبازی ڕاست نەکەوت، ئیتر دەبێت وردەوردە هەڕەشەی لێ بکرێت و بترسێنرێ، ئەگەر وردە هەڕەشە و ترساندنیش سوودی نەبوو، ئیتر دەبێ بە شێوەیەکی گشتی پەنا ببرێتە بەر سەرکوتکردن و ژێرکردنی، گەر ئەمەش سوودی نەبوو، دەبێ هەر بەم جۆرە ڕێگایانە وردەوردە مامەڵەی لەگەڵ بکرێ تا نەگاتە دژبەری سەخت کوشتار و تاوان، تا نەبێتە هۆی نائومێدی خەڵکی، و لە کۆپلەیەکدا گووتوومە: لەنێوان کۆت و بەدەنی ڕەق و ئاسنین و کۆت و بەندی مێهر و لێبوردەییدا جیاوازی هەیە، و بەڵام تۆ خودانی هەردووکیانی، دەتوانیت بە کۆت و بەندی مێهر و لێبوردەیی هاوڕێکەت بکەیتە گوێڕایەڵی خۆت و بە کۆت و بەندەکەی تریان ڕەگ و ڕیشەی دوژمن لە بناغەوە دەربێنی.\nاز این تقریر معلوم شود، کە سیاست مخالف شریعت نیست، بلکە اهمّ و اعلای علوم است، چون اغلب حصول احکام شرعیە منوط بر عقل و درایت حکام است، و معنای سیاست همین عقل است، بلی! اگر مقصود از سیاست جز منافع و دفع مفاسد شخصی و ایصال مضاربە بە مردم باشد آن خلاف شرع و عرف است، بلکە خارج از دائرە سیاست است و نشاید آن را سیاست خواند.\nلەم ڕۆشنکردەوەیە دەرکەوت کە سیاسەت پێچەوانە و دژبەری شەریعەت نییە، بەڵکوو پڕبایەخترین و باڵاترینی زانستەکانە، چونکە زۆرینەی بڕیار و حوکمە شەرعییەکان دەرهاویشتەی ئەقڵ و لێکدانەوەکانی دەسەڵاتدارانن، مانا و مەبەستی سیاسەتیش هەمان ئەو ئەقڵەیە کە لە مێشکی ئەواندایە، و بەڵێ! ئەگەر مەبەست لە سیاسەت دەستخستنی بەرژەوەندی کەسی و لادانی زیانی تاکەکەسی بێت، لەگەڵ گەیاندنی زیان بە خەڵکی، ئەمەیان پێچەوانە و دژبەری شەریعەت و نەریتیشە، تەنانەت ئەمە هەر خۆی لە دەرەوەی بازنەی سیاسەتدایە و شتی لەم بابەتە سیاسەتی پێ ناگۆترێت و بە سیاسەت دانانرێ! هەر وەها یەکێکی تر لە زانا دێرین و کەموێنەکانی وڵاتەکەمان جەنابی مامۆستا مەلاعەبدوولکەریمی مودەڕڕیس ڕەحمەتی خوای لێ بێت کە دۆست و هاوسەردەمی عەللامە مامۆستا باقری بالک بووە، ئەویش هەمان ڕای هەیە لەمەڕ سیاسەت، و پێی وایە ئەگەر سیاسەت شەرعییانە پیادە بکرێت و دوور بێ لە فرت و فێڵ و تەڵەکەبازی شتێکی باش و پێویستە، هەر وەک لەم دێرە هۆنراوەیەدا دەفەرموێ: «سیاسەت فەرزە حوسنی ئیدارە/ نەک فڕوفێڵی گەورەی بەدچارە.»\n١)جامع الفوائد، نووسەر: عەلامە مامۆستا باقری بالک\n٢)نیکاح و تەڵاق لەسەر مەزهەبی ئیمامی شافیعی(الهدیە المحمودیە) نووسەر: مامۆستا باقری بالک\n٣)دیوانی غەریق، شێعرەکانی مودەڕڕیسی کوردستانی، نووسەر : علامە باقری بالک\n٤)جامع الفتاوای، فەتواکانی: عەلامە مامۆستا باقری بالک\n٥)کاروانی ژیانم، نووسەر پڕۆفیسۆر مستەفا زەڵمی


بەیاننامەی ھاوبەشی تاران، نیازپاکیی ئێران و چاوەڕوانییەکان لە ئاژانس - SAHAR KURDISH (Sorani)\nئاب 28, 2020 08:40 Asia/Tehran\nشەوی پێنج شەممە لە بەیاننامەی ھاوبەشی ئێران و ئاژانس دا جەخت لەوەکرایەوە کە، ئێران بەشێوەی خۆبەخش ماوەی دەستڕاگەییشتن بەو دوو شوێنە دەدات کە ئاژانس داوای دەکات و بەستێن بۆ چالاکیی تاقیکردنەوەی ئاژانس بەمەبەستی چارەسەریی کێشەکان خۆش دەکات.\n«ڕافائێل گروسی» بەڕێوەبەری گشتیی ئاژانسی نێونەتەوەیی وزەی ناڤۆکی شەوی سێ شەممە گەییشتە تاران و بۆ ماوەی دوو ڕۆژ لەگەڵ بەرپرسانی ئێرانی بەچڕوپڕی سەبارەت بە ھاوکاریی دوولایەنەو چارەسەریی بڕێک ناکۆکی لە چوارچێوەی بەڵێنەکانی چاودێری دا ڕاوێژی کرد.\nڕێککەوتنی تازەی ئێران لەگەڵ ئاژانس دا بۆ سەردانی دوو بنکەی جێی سەرنجی ئەم دامەزراوەیە دەربڕی ھاوکاریی کارای ئێران لەگەڵ ئاژانسی نێونەتەوەیی وزەی ناڤۆکییە کە بایەخێکی زۆر بەم دامەزراوە پسپۆڕییە دەدات.\nبەوەھا ھەل و مەرجێکدا سەردانەکەی گروسی بۆ تاران دەرفەتێکە بۆ ئەوەی ناوبراو بەناوی «ڕافائێل گروسی» بەڕێوەبەری گشتیی ئاژانسی نێونەتەوەیی وزەی ناڤۆکی بتوانێ بە ڕوانگەی پسپڕانەو ڕاست بینانەی و بەدوور لە ھەرچەشنە بتنگەشەو بوختانێک بەستێن بۆ ھاوکارییە ئەرێنییەکانی نێوان ئێران و ئاژانس خۆش کات و بەم چەشنە وێڕای ڕوونکردنەوەی ڕاستییەکان پێش بە بێ بایەخ بوون و ھەرەس ھێنانی ئاژانسەکە بگرێت.\nبەڕێوەبەری گشتیی ئاژانسی نێونەتەوەیی وزەی ناڤۆکی\nبەیاننامەی سپای پاسدارانی شۆڕشی ئیسلامی لە مەڕ شەرمەزار کردنی سوکایەتییەکەی سەرۆک کۆماری فەرەنسا


باڵوێزی عێراق لەچین ڕایگەیاند، لەکۆتایی ئەم هەفتەیەدا بری 500 هەزار دانە لە ڤاکسینی سینۆفارمی چینی دەگاتە عێراق و وەزارەتی تەندروستی و ژینگەش ئاماژە بەوە دەکات لەسەرەتای مانگی تەموزی داهاتوودا هاوردەکردنی ڤاکسینی فایزەز (10) هێندە زیاتر دەکرێت.\nشۆڕش خالید، باڵوێزی عێراق لەوڵاتی چین (1ی حوزەیرانی 2021) بەئاژانسی هەواڵیی فەرمی عێراقی ڕاگەیاند "ڕۆژی پێنجشەممەی داهاتوو 500 هەزار دانە لە ڤاکسینی سینۆفارمی چینی دەگاتە عێراق، ئەو بڕەش بەشێکە لەو دوو ملیۆن دانەیەى کە پێشتر لەگەڵ ئەو وڵاتەدا گرێبەستێک لەو بارەیەوە واژوو کراوە ".\nهەر ئەمرۆ (دووشەممە) ڕوبا فەلاح، بەپرسی ڕاگەیاندنی وەزارەتى تەندروستى عێراق لە لێدوانێکدا بۆ ئاژانسی هەواڵیی فەرمی عێراق ئاماژەى بەوەدا "لەسەرەتای مانگی تەموزی داهاتوودا ژمارەی ڤاکسینی هاوردەکراوی جۆری فایزەر (10) هێندە زیاد دەکرێت، وەزارەت ئەو جۆرە ڤاکسینانە هاوردە دەکات کە خواستی هاوڵاتیانی لەسەرە".\nوتیشی"وەزارەتی تەندروستی گرێبەستیشی لەگەڵ وڵاتی ڕوسیا واژوو کردووە بۆ هاوردەکردنی ڤاکسینی سپۆتنک".\nڕوبا فەلاح، هۆشداریشداوە بەو کەسانەی کە ڤاکسینەکانیان لەخۆداوە بەردەوام بن لە بەستنی دەمامک وپەیڕەوکردنی ڕێکارەکانی بەرگرتن لەپەتاکە، چونکە کەمبوونەوەی ڕێژەی توشبوون لەنەخۆشییەکە ئەوە ناگەیەنێت کەمەترسی ڤایرۆسەکە نەماوە، بەستنی دەمامک بەرگریی جەستیان دژ بە نەخۆشییەکە زیاتر دەکات".


ئەمەریكا حەشدی شەعبی لاواز دەكات؟ كورد دەتوانێت چی بكات؟ - پەرەگراف\nئەمەریكا حەشدی شەعبی لاواز دەكات؟ كورد دەتوانێت چی بكات؟\nلە دوای هێرشەكانی حەشدی شەعبی بۆسەر كوردستان، هەڵوێستی ڕۆژانەی ئەمەریكا ئەوەی لێدەخوێندرێتەوە بەو ئاڕاستەیە ڕوو لە گۆڕانە كە حەشد مەترسییەو پێویستی بە لاوازكردنە، واشنتۆن وەك كورد دەزانێت كە حەشد جێبەجێكاری سیاسەتی تارانە لەسەر زەویی عێراق.\nئەگەر سەرهەڵدانی داعش باشترین بیانووی دەستی ئێران بووبێت بۆ دروستكردنی حەشدی شەعبی لە عێراق، ئەوا نەمانی داعش باشترین بیانووی دەستی ئەمەریكایە بۆ لاوازكردنی حەشد كە ئێستا بەهێزترین هێزی چەكداری عێراقە.\nئەمەریكا ناتوانێت بێلایەنانە لە فراوانبوونی هەژموونی ئێران بڕوانێت لە عێراق كە لەڕێی حەشدی شەعبییەوە جێبەجێی دەكات، هەربۆیە پاڵپشتی كوردستان دەبێت بەرامبەر بەغدایەك كە لەژێر هەیمەنەی ئێراندایە، بەڵام كوردستان وەك بەشێك لە عێراق نەك كوردستانی سەربەخۆ.\nبەرژەوەندیی ئەمەریكا لەم قۆناغەدا لەگەڵ سەربەخۆیی كوردستان پێكنایەت، لەبەر زۆر هۆكار، یەكێك لەوانە لاوازیی سوننەكانی عێراقە بە جۆرێك ئەگەر كورد لەهاوكێشەكە بێتەدەرەوە تەنها شیعە لە حكومڕانیی عێراقدا دەمێنێتەوە، یەكێك لە پاڵنەرەكانی ئەمەریكا بۆ مانەوەی كوردستان لە چوارچێوەی عێراق بەهێزكردنی بەرەی سوننەیە تا شیعە-ئێران بە تەواوی كۆنتڕۆڵی عێراق نەكات.\nسەرەتا هەڵەی ئەمەریكا خۆیەتی ئەو هێزانە وەك حەشدی شەعبی بە ڕادەیەك گەورە دەبن دواتر كۆنتڕۆڵكردنیان زۆر زەحمەت دەبێت، بەڵام هەڵەیەك نییە لە نەزانییەوە، ئەمەریكا دەبێت ئەو هەڵەیە بكات تا دواتر كاربۆ ڕاستكردنەوەی بكات‌و بەردەوام بێت لە درێژەدان بە یارییەكە، ئەمەریكا دەبێت تێگەیشتبێت دەستبەردان لە كورد زیان بە بەرژەوەندییەكانی خۆی‌و وڵاتانی دۆستی دەگەیەنێت، بەڵام ترسیشی هەبوو لە پێڕاكێشانی زیاتری كورد لە بەڕەكەی خۆی.\nخاڵێكی دیكە كە ئەمەریكا ناتوانێت دەست لە كورد بەربدات، ئەوەیە كورد خۆی بووە بەهێزێك لە ناوچەكە‌و وڵاتانی دیكەی هاوپەیمانی ئەمەریكا، وەك توركیا، زۆرجار سەرئێشە بۆ ئەمەریكا دروست دەكەن بۆنمونە لە بەكارهێنانی بنكەی ئەنچەرلیك.\nناوماڵی شیعە لە عێراق وەك ناوماڵی كورد ناكۆكیی قووڵی تێدایە، مالیكی‌و عەبادی وەك دووكاراكتەری سەرەكی گۆڕەپانەكە دەردەكەون، مالیكی تەواو نزیكە لە ئێران، ئەمەریكاو خۆرئاوا پشتیان بە عەبادی بەستووەو دەیانەوێت بیكەنەوە بە سەرۆك وەزیران، بەڵام عەبادی ناتوانێت بكەوێتە دژایەتیی ئێران‌و ئەو وڵاتە لەخۆی بڕەنجێنێت‌و بەتەواوی ئێران بخاتە بەرەی مالیكی، بەوپێیەی باش لە ڕۆڵ‌و كاریگەریی ئێران تێگەیشتووە لە عێراق، هەربۆیە عەبادی ئەو كەسە نییە ئەمەریكا پشتی پێببەستێت بۆ لاوازكردنی حەشدی شەعبیی، ئەمەریكا ئەو شەڕە ڕاستەوخۆ بە عەبادی ناكات.\nكورد لەو خاڵەدا لەگەڵ بەرژەوەندیی ئەمەریكا یەكدەگرێتەوە كە ئەو هاوسەنگییەی بۆ بپارێزێت‌و ڕێگریی بكات لە هەژموونی زیاتری ئێران لە چوارچێوەی عێراقدا، ڕاستە ئەمە بەكارهێنانی كوردە بۆ بەرژەوەندی ئەمەریكاو دۆستە دژە ئێرانییەكانی لە ناوچەكە وەك سعودیە، بەڵام بەرژەوەندیی دوولایەنەیەو بۆ كوردستانیش دەرفەتە سوود لەو پاڵپشتییە وەربگرێت‌و بەدیوەكەی دیكەدا ئەمەریكا بەكاربهێنێتەوە، بەڵام پرسیاری سەرەكیی ئەوەیە كورد دەتوانێت چیی بكات؟.\nكاتی ئەوەیە كورد وەڵامی ئەو پرسیارە بداتەوەو توانای خۆی بخاتەڕوو، لەبەرئەوەی لاوازكردنی حەشد بە هێزە ناوخۆییەكان دەكرێت، دەبێت هێزێك هەبێت ئەو توانایەی هەبێت ئەوكات ئەمەریكاو وڵاتانی دیكەی دژە هەژموونی ئێران هاوكاریی بكەن.\nهێز ڕۆڵی كاریگەری هەیە لەو هاوكێشەیەدا، پێناچێت ئەمەریكاو وڵاتانی دەرەوە ستراتیژێكی دوورمەودای پلان بۆ داڕێژراویان بۆئەم ناوچەیە هەبێت، وادەردەكەوێت بەپێی ڕووداوەكانی ڕۆژ سیاسەتیان دەگونجێنن‌و هەڵوێست وەردەگرن، ئەگەریش ستراتیژێكی دوورمەودایان هەبێت، بەدڵنیاییەوە ڕووداوەكانی ڕۆژ كاریگەریی لەسەر ئەو ستراتیژە دادەنێن‌و ئەو نەرمییە لەو ستراتیژەدا هەیە گۆڕانكاریی خێرای تێدابكرێت، گرنگە كورد لەم خاڵە تێبگات‌و دەست لە پرسەكان نەشوات‌و ئەگەر هەڵوێستێكی دەرەوە لەگەڵ بەرژەوەندییەكانی نەهاتەوە، نەڵێت ئەمەریكاو دونیای دەرەوە ئەمە سیاسەتیانەو تەواو!.\nپیشاندانی هێزێكی یەكگرتوو لەسەر زەوی‌و یەكگرتوویی ناوخۆیی، بۆ كورد دوو نیشانەی ڕوونن كە خۆی پیشانی ئەمەریكاو دونیای دەرەوە بدات كە دەكرێت بەپێی بەرژەوەندیی دوولایەنە هەماهەنگیی بكەن، ئەگەر یەكگرتوویی ناوخۆیی نەبێت زەحمەتە كورد بتوانێت بۆ دوورمەودا خۆی لەگەڵ ئەمەریكا بگونجێنێت، بەپێی دۆخی ئێستاش كورد ناتوانێت ئەو یەكگرتووییە دروستبكات، ئاڵۆزیی ناوخۆیی بۆ ئەمەریكا سەرئێشەیە‌و ناتوانێت لەگەڵ چەند هێزێكی جیاواز قسەبكات‌و هەمووشیان خۆیان بە نوێنەری كورد بزانن.\nدروستكردنی ئەو هەماهەنگییە لەگەڵ ئەمەریكاو خۆرئاوا بەرامبەر حەشد، دەرفەتێكیش دەبێت بۆ كورد بتوانێت لە دوورمەودادا ئەو كەیسە بەكاربهێنێت‌و لەگەڵ ئێرانییەكانیش پەیوەندیی ئاسایی بكاتەوە، لەبەرئەوەی كورد ناتوانێت بەتەواوی پشتبكاتە ئێران‌و ڕوو لە خۆرئاوا، پێویستە هاوسەنگییەك لەو نێوەندەدا بپارێزێت.


بۆچی پۆپۆلیزم ئەوەندە ترسناکە؟ لە مێریلاندەوە تا چاڤیلاند\nرۆژێک لە ڕۆژانی هەڵمەتی هەڵبژاردنی سەرۆکایەتی ئەمریکا، دۆناڵد ترەمپ لە بەردەم جەماوەری پارتەکەیدا لە ویلایەتی مێریلاند لە ساڵی ٢٠١٦دا، هاواری دەکرد،" ئۆکەی، ئۆکەی، دیوارەکە دروستئەکەین بەڵام کێ پارەکەی ئەدات؟ جەماوەرەکەی بە پەرۆشەوە ئەیانقیژاند،" مەکسیک، مەکسیک." ئەو رۆژە سەرۆک ترەمپ تەنیا بانگەوازی بۆ دروستکردنی دیوارێکی ئاسایی نەئەکرد، بەڵکو ئەو دیوارە دیواری جیاکردنەوەی ئێمە و ئەوان بوو، پاک و پیسەکان، خیانەتکار و نیشتیمانپەروەرەکان و گەندەڵ و چاکەخوازەکان. هەرچەندە زۆر پێش ترەمپ پۆپۆلیزم سەریهەڵداوە و بازاڕی گەرمبووە بەڵام لە چارەکە سەدەی رابردودا چەندین پۆپۆلیست تەنانەت لەڕێ هەڵبژاردنیشەوە دەگەنە سەر کورسی دەسەڵات و پشکەکانیان بەرەو هەڵکشان دەچن.\nلەساڵانی ١٨٩٠کاندا پۆپۆلیزم وەک دیاردەیەکی بەربڵاو لە ئەمریکا سەرهەڵدەدات؛ پۆپۆلیزم، زاراوەیەکە لە راگەیاندن و زانستی سیاسیدا زۆر بەکاردێت؛ هۆکارەکەش ئەوەیە ئەم رەوتە لە هەڵکشاندایە؛ دۆناڵد ترەمپی ویلایەتە یەکگرتووەکانی ئەمریکا، جێرێمی کۆربینی بریتانیا و رۆدریگۆ دوتێرتێی سەرۆکی فلیپین هەموو وەک سەرکردەی پۆپۆلیست ناوزەددەکرێن؛ نزیکترین نمونەش لە هەرێمی کوردستانەوە رەجەب تەیب ئەردۆغانی سەرۆکی تورکیایە وەک پۆپۆلیستێکی قەومی کار لەسەر دروستکردنی دوژمنی بەردەوام و پیشاندانی خۆی وەک تاکە سەرکردەی فریادڕەس دەکات، نوێترین تاکتیکی سەرۆکی تورکیا خراپبەکارهێنانی ڤیدیۆکانی پەلامارە تیرۆریستییەکەی نیوزلەندایە لە هەڵمەتی هەڵبژاردندا.\nپۆپۆلیزم لە زانستی سیاسیدا ئەو بیرۆکەیەیە کە کۆمەڵگە دەکات بە دوو بەشی دژ بەیەکەوە- "خەڵکی پاک" و "دەستەبژێری گەندەڵ"، بەگوێرەی لێکدانەوەی زانای سیاسی هۆڵەندی، سیاس مەد، نوسەری پۆپۆلیزم، ناساندنێکی زۆر کورت.\nبەووتەی بێنیامین مۆفیت، نوسەری کتێبی "سەرهەڵدانی جیهانیی پۆپۆلیزم"، سەرکردەی پۆپۆلیست ئیدیعای ئەوە دەکات کە نوێنەری تاک و تەنیای "ئیرادەی خەڵکە"؛ بەرەو ڕووی دوژمن دەبێتەوە، کە خۆی لە "سیستمی ئێستادا" دەبینێتەوە، لە دۆخی هەرێمی کوردستاندا، بۆ نمونە شاسوار عەبدولواحید وەک تاکە فریادڕەسی خەڵک و شۆڕەسواری دژایەتی سیستم خۆی نمایش دەکات. ئەزمونی ئەم جۆرە لە بیرکردنەوە و کردار لە رابردودا ئەوەمان بۆ نمایش دەکات کە چارەسەر لەدەرەوەی ئەو نییە و هەموو ڕێگەی چارەسەرەکان دەچنەوە ناو سەری سەرکردەی تاک و تەنیا و بێوێنە.\nپۆپۆلیستەکان لە زۆربەی ناوچەکانی دنیا دەبینرێن، لە ئەمریکای لاتین، ئیسپانیا، یۆنان و تەنانەت هەرێمی کوردستانیش. زۆربەی پۆپۆلیستەکان تێڕوانینی قوڵی سیاسیان نییە و زوربەی جار لەبەرەی راستڕەوەکاندا دەیانبینینەوە بەتایبەت راستڕەوە پەڕگیرەکان، زۆریش ئاسان دەیاناسیتەوە، دەڵێن، "ئەو کۆچبەرە پیسانە رەوانە دەکەینەوە" یان"ئێمە بەڕێوەیەن، بە خۆشی بێت یان ترشی دەبێت دەسەڵات تەسلیمبکەن- رۆژێک دێت وەک مولازم.... ئەتانکەین بەدارا...".\nسەرکردەی پۆپۆلیست خۆی وەک "رۆحی کۆی خەڵک نمایش دەکات"؛ هاوکات، سەرکردەی پۆپۆلیست سیفاتی زۆر جیاکەرەوەی خۆیان هەیە، لەوانە "بە خراپ رەفتارکردن" دەناسرێنەوە یان بەشێوەیەک رەفتاردەکەن کە لە سیاسەتمەداری ئاسایی ناوەشێتەوە، ئەمەش بەووتەی پرۆفیسۆر مۆفیت؛ ئەگەر سەیری رەفتاری دۆناڵد ترەمپ یان سەرۆکی فلیپین بکەیت بە ئاسانی لە هەڵسوکەوتی سیاسەتمەداری تر جیایان دەکەینەوە، لە کوردستانیش ئەگەر سەیری هەڵسوکەوتی سەرکردەی جوڵانەوەی نەوەی نوێ بکەیت وەک پۆپۆلیستێک بە ئاسانی لە رەفتاری سەکردەی حزبی شیوعی کوردستانی جیادەکەیتەوە.\nهاوکات، سەرکردەی پۆپۆلیست بەردەوام هەوڵی هێشتنەوە و خوڵقاندنی دۆخی نائاسایی دەدات و بەردەوام واینیشاندەدات، کە لە حاڵەتی بەرەوڕوبونەوەدایە. پرۆفیسۆر نادیە ئوربیناتی لە زانکۆی کۆڵۆمبیا دەڵێت، "یەکێک لە خاڵە بە‌هێزەکانی سەرکردەی پۆپۆلیست درۆکردنە" و بەهەموو لایەکدا بەکاریدەهێنێت. هاوکات دەڵێت، پۆپۆلیست خاڵێکی تری بەهێزی ئەوەیە "بەشێوەیەکی سەرسوڕهێنەر خۆی لەگەڵ هەموو بارودۆخەکاندا دەگونجێنێت".\nخاڵێکی تری کارەساتبار ئەوەیە کە سەرکردەی پۆپۆلیست خۆشی بە سیستمی دیموکراتی ئاڵۆزنایەت و زۆر کەیفی بە دیموکراسی راستەوخۆ و ریفراندۆمە.\nدەرئەنجامەکانی خۆبەدەستەوەدان بە رەوتێکی پۆپۆلیست کارەستبارن؛ یەکەم لەبەرئەوەی پۆپۆلیستەکان خەڵک وەک یەک کوتلەی دانەبڕاو سەیردەکەن و فرەیی سیاسی و کلتوریی و تێڕوانینی جیاواز پشتگوێدەخەن؛ یان لەگەڵمانیت یان بێزراویت، بوار نییە بۆ هێڵی مامناوەند، یان لەبەرەی ئێمە دژی ئەوان دەجەنگیت یان تۆش وەک ئەوانی تر گەندەڵ و بێزراویت.\nپۆپۆلیستەکان کار لەسەر سوککردنی کاری راستەقینەی سیاسی دەکەن و زیاتر هەوڵی ووروژاندنی هەست و سۆزی جەماوەر دەدەن؛ هەوڵی قوڵکردنەوەی بێمتمانەیی لەنێوان خەڵک و کار لەسەر بەدوژمنکردنی ئەوانی تر دەکەن. دواجاریش هەموو ئەو خەسڵەتانەی لە سەرکردەیەکی پۆپۆلیستدا هەیە دەیکاتە کەسێکی پاوانخواز و نادیموکرات. هیوگۆ شافێزی ڤەنزوێلا، جارێک لە جاران ووتی" من تاکە کەسێک نیم، من هەموو خەڵکم." ئیتر لێرەوە دێوەزمەکە دەستپێدەکات؛ جا ئیتر ئەگەر تۆ لەگەڵ خەڵک نەبیت، کەواتە دژی خەڵکیت!\n1 ڕێنمایی بۆ ڕۆژنامەنوسان لە سەردەمی کۆرۆنادا\n2 چۆن هەواڵێکی بێبنەما دەربارەی ڤایرۆسی کۆرۆنا دەناسیتەوە؟


كتێبێكی نوێی نه‌وشیروان مسته‌فاو لێكۆڵینه‌وه‌یه‌ك له‌سه‌ر كتێبێكیشی بڵاوده‌كرێنه‌وه\nکتێبێکی بڵاونەکراوەی نەوشیروان مستەفا کە بەشێکە لە زنجیرەی بە دەم رێگاوە گوڵچنین و کتێبێکی دیکەش کە لەلایەن ژمارەیەک لێکۆڵەرەوە لەسەر زمانی نوسینی کێبی "کورد و عەجەم"ی نەوشیروان مستەفایه، بڵاودەکرێنەوە.\nئاوێنه: به‌پێی میدیای گۆڕان مەجید ساڵح سەرپەرشتیارى چاپکردنى کتێبەکانى نەوشیروان مستەفا رایگەیاند: لەو کۆمپیوتەرەى کە رەوانشاد نەوشیروان مستەفا بەجێیهێشتبو کۆمەڵێک بابەتى جۆراو جۆرى هەڵگرتبو، لەناو ئەو بابەتانە کتێبێکی تایبەت هەیە کە لەسەر نەوەی دوەمى شاعیرانى قوتابخانەى بابان نوسیویەتی و چوار بابەتى جیایە لەسەر (حاجى قادرى کۆیى، حەریق، وەفایى، شێخ رەزاى تاڵەبانى).\nئاماژەى بۆ ئەوەکرد؛ لەم کتێبەدا بەڕێگەى توێژینەوە کاری لەسەر شیعرەکانى ئەو چوار شاعیرە کردوە لەسەر روداوە سیاسییەکانى ئەو سەردەمەی کە ئەو شاعیرانە تێیدا ژیاون. هه‌روه‌ك كاری له‌سه‌ر کاریگەرییان، لەسەر ناوەڕۆکى شیعرەکانیان و شیکردنەوەى بۆ فکرى سیاسى ئەو شاعیرانە کردوە.\nکتێبەکە لە چوارچێوەى زنجیرەى بەدەم رێگاوە گوڵچنین کتێبى یەکەم بەرگى سێیەمەو ئامادەیە بۆ چاپ و لە نزیکترین کاتدا چاپ و بڵاودەکرێتەوە.\nلەلایەکی دیکەوە ژمارەیەک توێژەر و مامۆستای زانکۆ، لێکۆڵینەوەیه‌کیان لەسەر زمانی نوسینی کتێبی (کوردو عەجەم)ی نەوشیروان مستەفا کردوەو لە چوارچێوەی کتێبێکدا چاپ و بڵاو دەکرێتەوە.\nد.محەمەد مەحوی یەکێک لە لێکۆڵەرەوانی کتێبی (هەڵێنجانێك بۆ كتێبی كورد و عەجەم) رایگەیاند: هەرچەندە کتیبی کوردو عەجەم، کتێبێکەو مێژوی قۆناغێکی دیاریکراوی تێدا تۆمارکراوە، بەڵام سەرچاوەیەکی پەروەردەییە بەمەبەستی تێگەیشتن و دەرزوەرگرتن لە گشت ئەو خەم و خولیا فرە لایەنانەی رەوانشاد هەيبوە و بە نهێنیی و نادیار دەریبڕیون، لەوانە: هێنانەئارای زمانی زانستیی نوسینی مێژو لەڕێگەی سودبینیین لەئاوەزمەندیی باووباپیران و خودی نوسەرەوە لەگەڵ لایەنەکانی دیکەی زانستی سێمانتیک بۆ دەربڕیین بە شاراوەیی.\nئاماژەی بەوەکرد؛ بۆ ئەوەی لە هۆو هۆکارەکانی نوشستەکانی رابردو و باری ئەمڕۆی کوردستان تێبگەین، پرسیار دەکات و وەڵامیش دەداتەوە: پرسیارکردنی سەرەتاو هێنانەوەی نامەی کۆتایی کتێبەکە گشت ناوەڕۆکەکانی بەیەکەوە گرێداوە.\nوتیشی"کتێبەکە پێماندەڵێت لە کاتی شۆڕش و توندوتیژییەکانیشیدا، بیر، مەبەست و ئامانجی رەوانشاد هەر سسیتم، دەستور و دادپەروەریی بوە، واتا بە سیستمکردن لە رێگەی دەرچون لە خێڵ و دنیابینیی و بەرژەوەندییە تەسکەکانیەوە بەرەوە داڕشتنی بناغەکانی دەوڵەوت و دەوڵەتداریی لە دامەزراندنی شاری سەردەمیی، دامودەزگاو دامەزراوە و پێڕەوی کارگێڕیی و بەڕێوەبردن و سەرفرازیی دەچیین".\nپێشانگایەکی فۆتۆگرافی تایبەت بەمناڵان دەکرێتەوە\nپرۆژەیەك بۆ بڵاوكردنەوەی تابلۆی شێوەكارانی كورد لەرێ...\nداریوش: سەرەنجام خەڵکی ئێران ئازادی بەدەستدەهێنن\nتره‌مپ بۆ ئه‌ردۆگان: جا ئێوه چین تا له‌رێگه‌ی هه‌واڵگرییه‌وه پاره بۆ دژایه‌تیتان سه‌رفبكه‌ین\nباڵیۆزخانه‌ی ئه‌مریكا: كورده‌كان حه‌فتا ساڵه كار بۆ ده‌وڵه‌تێكی سه‌ربه‌خۆ ده‌كه‌ن\nوه‌زیرێك له حكومه‌تی هه‌رێم: تورکیا نیشتیمانی دایکە بۆ تورکمان\nپه‌رله‌مانتارێكی پارتی: حکومەت پارەی نییە بۆیە موچەی ٣ مانگی رابردوو دابەشناکات\nفالح فەیاز: چارەسەرکردنی کێشەی کورد لە رۆژهەڵاتی ناوەڕاست زور گرنگە\nئەردۆغان: ئەمەریکا واز لە یارمەتیدانی یەپەگە ناهێنێت\nفەرماندەیەكی زێرەڤانی كۆتایی بە ژیانی خۆی هێنا\nپەرلەمانتارێك داوادەكات لەهەرێمیش كار بە یاسای نەهێشتنی ئیمتیازاتی پلە باڵاكانی عێراق بكرێت\nوەزیری دارایی: حکومەتی عێراق پارەی موچەی مانگەکانی ١و ٢و ٣ی ساڵی ٢٠١٨ی ھەرێمی نەناردوە\nوه‌زیری ده‌ره‌وه‌ی ئەمریکا نیازی ئەوەی هەیە ده‌ست له‌كار بكێشێته‌وه\nعەلی حەمە ساڵح لەبارەی بڕینی 150 هەزار دیناری دەرماڵەی مام... \nمەلا بەختیار: خۆمان نەگۆڕین لەناو ئەم گۆڕانكارییانەدا، راب... \nمەزڵوم كۆبانی: دوژمنایەتی تورکیا لەئاستێکدایە کە تویتێكی ه... \nنوێنەری پارتە سیاسییەكانی هەر چوار پارچەی كوردستان دێنە هە... \nتره‌مپ بۆ ئه‌ردۆگان: جا ئێوه چین تا له‌رێگه‌ی هه‌واڵگرییه...


هۆكاری سووربوونی ئاوی باوه‌شاسوار راده‌گه‌یه‌نرێت PUKmedia یەکێتیی نیشتمانیی کوردستان\nهۆكاری سووربوونی ئاوی باوه‌شاسوار راده‌گه‌یه‌نرێت\nکوردستان 02:38 PM - 2021-09-08\nتیمێكی زانكۆی گه‌رمیان هۆكاری سووربوونی ئاوی به‌نداوی باوه‌شاسوار ده‌ستنیشان ده‌كه‌ن\nدوای بڵاوبوونه‌وه‌ی هه‌واڵی سووربوونی ئاوی به‌نداوی باوه‌شاسوار له‌سه‌ر راسپارده‌ی سه‌رۆكی زانكۆ (پ. د . فه‌رهاد قادر) لیژنه‌یه‌كی پسپۆڕ له‌زانكۆی گه‌رمیان له‌لایه‌ن سه‌نته‌ری توێژینه‌وه‌ی زانكۆمان پێكهێنرا، به‌مه‌به‌ستی لێكۆڵینه‌وه له‌هۆكاری سووربوونی ئاوی به‌نداوه‌كه.\nلیژنه‌كه له‌ڕۆژی دووشه‌ممه ٢٣ / ٨ / ٢٠٢١ و رۆژی هه‌ینی ٢٧ / ٨ / ٢٠٢١ له دوو كاتی جیاوازو به دوو تیمی جیاواز سه‌ردانی به‌نداوه‌كه‌یان كردو چه‌ندین نموونه‌یان له‌ئاو و خاكی به‌نداوه‌كه وه‌رگرت به‌مه‌به‌ستی شیكاركردنێكی زانستی و دروست بۆ ده‌ستخستنی ده‌رئه‌نجامه‌كانی ئه‌و گۆڕانكاریانه‌ی كه به‌سه‌ر ڕه‌نگی ئاوی به‌نداوی باوه‌شاسوار ھاتووه.\nدوای تاوتوێكردنی ئه‌نجامی شیكارییه‌كان و ئاماده‌كردنی راپۆرتی شیكاری زانستی له‌كۆتاییدا لیژنه‌كه گه‌یشتن به دوو خاڵ كه بریتین له :\n1- ئاوی به‌نداوه‌كه چه‌ندین گۆڕانكاری كیمیایی به‌سه‌ریدا هاتووه به‌هۆی ئه‌و گۆڕانكارییه كیمیاییانه بۆته هۆكاری سه‌رهه‌ڵدانی قه‌وزه‌یه‌ك كه ڕه‌نگی سووره.\n2- به‌هۆی ئه‌و گۆڕانكارییانه‌ی كه‌به‌سه‌ر ئاوی به‌نداوه‌كه ھاتووه له‌ئێستادا ئاوی به‌نداوه‌كه شیاو نیه بۆ به‌كارهێنان له‌لایه‌ن مرۆڤ هه‌روه‌ها بۆ كشتوكاڵ و ئاژه‌ڵداریش.\nجێگه‌ی ئاماژه‌یه، كورته‌ی ئه‌نجامه‌كان و كۆی كارو شیكاری لیژنه‌كه پێشكه‌ش به سه‌رۆكایه‌تی زانكۆی گه‌رمیان ده‌كرێت به‌مه‌به‌ستی ئاڕاسته‌كردنی بۆ لایه‌نه په‌یوه‌ندیداره‌كان و ئه‌نجامدانی كاری پێویست.\nئه‌ندامانی لیژنه‌كه پێكهاتبوون له:\nناوی ئه‌ندامان پسپۆرییه‌كانیان.....\nد.ئه‌یاد فائق دروێش.. به‌ڕێوبه‌ری سه‌نته‌ری توێژینه‌وه\nد.محه‌مه‌د ئیبراهیم خه‌لیل.. بایۆلۆجی\nد. خالد فائق دروێش .. بایۆلۆجی\nد.ره‌حمان كه‌ریم فرج .. مایكرۆبایۆلۆجی\nد. عه‌بدولمته‌لیب ره‌فعه‌ت.. ژینگه\nم.سه‌باح عه‌باس مه‌جید.. جیۆلۆجی\nم.سه‌باح حه‌سه‌ن محه‌مه‌د.. كیمیای شیكاری\n.هێرش جه‌لیل نوری.. كیمیای شیكاری\nم.شێروان ئه‌حمه‌د مه‌جید.. جوگرافیا\nPUKmedia حه‌یده‌ر زه‌نگه‌نه... كفری


بەقوڵایی ٢٥٦ کلم ، ڕێگایی کراوە لە دەروازەی فەرمی ئیبراهیم خەلیلەوە تا گوندی بەرمیزە - سیدەکان ، سوپا و ژەندرمەی تورکیا هاتۆنەتە ناو سنووری هەرێمی کراوە ( کوردستانەوە )\nئەردۆغان لە سەرەتای داگیرکردنی عەفرینەوە لە هەڕەشە سەربازیەکانیەوە بەڵێنی داگیرکردنی عەفرین تا قەندیلی بە گەلی تورکیا دەدا . وەک دەیگوت چاوەڕوانی ئەنجامی هەڵبژاردنەکانی عێراق دەبین . لەپاش هەڵبژاردنەکەوە ئێمە هێرشەکانمان بۆسەر قەندیل دەست پێدەکەین .\nلە تاکتیکی سەربازی و مانۆری سیاسیدا هیچ وێنەیەک نیە پەیامێک لە پشتیەوە نەبێت . بڵاوبوونەوەی وێنەکانی ژەندرمەی تورکیا لە قوڵایی خاکی هەرێمدا تەنیا کۆمەڵە وێنەیەکی سەرپێ ی و هاکەزایی نین ! لەپشت ئەو وێنانەوە کە بە مەبەستی سەربازی و سیاسی فڕێدراونەتە ناو خەڵک و سۆسیال میدیاوە ، ئەو پەیامە دەگەیەنێت کە خەڵکینە شۆک مەبن ، لە ئاییندەیەکی نزیکدا هێرشێکی بەرفراوانی سوپای تورکیا بۆسەرخاکی هەرێم و بەدیاری کراوی قەندیل دەست پێدەکات .\nبێدەنگی حکومەتی هەرێمیش سەبارەت بەو وێنانە ، لەکاتێکدا سوپایەکی بێگانە بە قوڵایی ٢٥٠ کلم ڕێگای کراوە لەناو سنوورەکەیدایە ، ئەوە ناگەیەنێت ئەو سوپایە وەک ئەوەی لە خاکی وڵاتێکی دیکەی وەک کامبۆدیادابێت ، بەڵکە بێدەنگیەکە و هیچ نەگووتنی حکومەتی هەرێم و سەرکردەی باڵای هێزە چەکدارەکانی هەرێم بەمانای ڕێکەوتن و پێکهاتنی پێشوەختە دێت لەهەمئاهەنگی کردن لەگەڵ ئەو سوپا داگیرکەرەدا .\nهەڵبەتە بە قەبارەی کورسیە براوەکان بۆ پارلەمانی عێراق ، نرخ ( ثمن) ی خۆی هەیە . سەرەتای پێدانی ئەو نرخە دیاری کراوەش لەو وێنانەوە دەخەمڵێنریت کەلە نێوان وەعدەکەی ئەردۆغان و ئەنجامی هەڵبژاردنەکانەوە بڵاوکراونەتەوە .


خانەوادەی زیندانیانی ئیمرالیی سەردانی ڕێکخراوەکانی مافی مرۆڤیان کرد – کوردی – RojNews.News\n01/12/2021 - 8:13:15 pm\nخانەوادەی ڕێبەری گەلی کورد عەبدوڵا ئۆجالان و زیندانیانی دیکەی ئیمرالیی، سەردانی ڕێکخراوەکانی مافی مرۆڤیان کرد لە تورکیا و سەرۆکی ڕێکخراوێکی مافی مرۆڤیش جەختدەکاتەوە: نابێت هیچ سزایەک ببێتە بەربەست لەبەردەم ئەنجامدانی دیدار لەگەڵ زیندانیانی ئیمرالیی.\nئەمڕۆ خانەوادەی ڕێبەری گەلی کورد عەبدوڵا ئۆجالان و زیندانیانی دیکەی ئیمرالیی، سەردانی هەریەک لە ڕێکخراوەکانی وەقفی مافی مرۆڤی تورکیا، کۆمەڵەی مافەکانی مرۆڤ و کۆمەڵەی مافناسانی ئازادییان کرد، کە سەرجەمیان ئەندامن لە کۆمیتەی وەزیرانی کۆنسەی ئەوروپا.\nعومەر ئۆجالان، برازای ڕێبەری گەلی کورد و پەرلەمانتاری هەدەپە لەبارەی سەردانەکەوە ڕایگەیاندووە: خەڵک بەوردیی چاودێریی پێشێلکردنی مافی مرۆڤ دەکات لە ئیمرالیی، بەڵام هیچ کەسێک وەڵامی داواکارییەکانمان ناداتەوە، ئێمە وەک خانەوادەی زیندانیانی ئیمرالیی دەمانەوێت مافە یاساییەکانمان بەدەستبهێنین.\nهاوکات مەتین بەکلاجی، سەرۆکی وەقفی مافی مرۆڤی تورکیاش جەختیکردەوە، نابێت هیچ سزایەک ببێتە بەربەست لەبەردەم ئەنجامدانی دیدار لەگەڵ زیندانیانی ئیمرالیی و “پێویستە ئەو کێشەیە چارەسەربکرێت”.\nهاوسەرۆکانی هەریەک لە کۆمەڵەی مافەکانی مرۆڤ و کۆمەڵەی مافناسانی ئازادییش جەختیانکردەوە، کە هەوڵەکانیان لەبواری یاساییەوە بۆ ئەنجامدانی دیدار لەگەڵ زیندانییکراوانی ئیمرالیی بەردەوامدەبێت.\nئەمە لەکاتێکدایە، ڕۆژی ٢٩ی ئەم مانگە نووسینگەی پارێزەرانی سەدە ئاشکرایکرد، دوو سزای نوێ بەسەر ڕێبەری گەلی کورد عەبدوڵا ئۆجالان-دا سەپێندراوە و سزای یەکەم مانگی ئابی ئەمساڵ بووە، کە تێیدا بۆ ماوەی سێ مانگ ڕێبەر ئۆجالان بێبەشکراوە لە دیدار، سزای دووەمیش لە ١٢ی ١٠ی ٢٠٢١ دەرکراوە تێیدا بۆماوەی شەش مانگ ئەنجامدانی دیدار لە ڕێبەری گەلی کورد قەدەغەکراوە.


📊 سلێمانی.. رێکخراوێکی ئەڵمانی هەلی کار بۆ 3500 کەس دەڕەخسێنێت ئامار و راپرسی\n📅 کاتی تۆمارکردن Dec 7 2016 9:30PM\nدواڕۆژ، هۆگر کەمال پارێزگاری سلێمانی بەوەکالەت ئا [ زۆرتر... 👁] ✖ ✖ ✖ 0 0 ✔ 93% ✍ هـ.ب. 7-12-2016 21:30:28\n👁 ئەم بابەتە 19,561 جار بینراوە\n📊 لە بودجەی 2017دا لەسەدا 3.8 لە موچەی فەرمانبەرانی هەرێم بۆ پێشمەرگە دەبڕدرێت ئامار و راپرسی\n📅 کاتی تۆمارکردن Dec 7 2016 9:23PM\nدوای مشتومرێکی زۆر و ئامادەنەبوونی فراکسیۆنی پارتی [ زۆرتر... 👁] ✖ ✖ ✖ 0 0 ✔ 91% ✍ هـ.ب. 7-12-2016 21:23:41\n📊 هەژمارا بنگەهێن تۆمارکرنا بایۆمەترى ل دهۆک هاتنە زێدەکرن ئامار و راپرسی\n📅 کاتی تۆمارکردن Dec 7 2016 9:25PM\nدواڕۆژ، بورهان یەحیا: بەرپرسێ راگەهاندن و پەیوەند [ زۆرتر... 👁] ✖ ✖ ✖ 0 0 ✔ 89% ✍ هـ.ب. 7-12-2016 21:25:56


ANF | دەوڵەتی تورک لە ئەسیوپیاش ئاگری شەڕ خۆش دەکات\nلە ڕێگەی پڕچەککردنی میلیشیاکانی ئەسیوپیاوە، دەوڵەتی تورک سەرقاڵی تێکدانی دۆخی ئەمنی وڵاتانی باکوری ئەفریقاشە، لە نوێترین پێشهاتیشدا، دەسەڵاتدارانی سودان لە ویلایەتی قەزارف لە ڕۆژهەڵاتی وڵات دەستیان بەسەر چەندین پارچە چەکی تورکیا گرت.\nچوارشه‌ممه, 24 Jun 2020, 10:13\nلە ڕێگەی پڕچەککردنی میلیشیاکانی ئەسیوپیاوە، دەوڵەتی تورک سەرقاڵی تێکدانی دۆخی ئەمنی وڵاتانی باکوری ئەفریقاشە، لە نوێترین پێشهاتیشدا، دەسەڵاتدارانی سودان لە ویلایەتی قەزارف لە ڕۆژهەڵاتی وڵات دەستیان بەسەر چەندین پارچە چەکی تورکیا گرت، کە بەشێوەی قاچاخ ڕەوانەی میلیشیاکانی ئەسیوپیا کرابوو.\nبەشی هەواڵگری سوپای سودان ئاشکرایکرد، لە ویلایەتی قەزارف لە چەندین پارچە چەک و ئازوقەی سەربازییان گرتووە کە لە ڕێگەدا بووە بۆ ئەسیوپیا و شەش تۆمەتباریشیان لەو چوارچێوەیەدا دەستگیر کردووە.\nبەپێی هەواڵی چەند میدیایەکی جیهان، نەسرەدین عەبدولقەیوم لیوا لە هەواڵگری سوپای سودان ئاشکرایکردووە، لە لایەن لیوایەکی سەربازییەوە ٢٥ چەکی جۆری کڵاشینکۆف و ٨٠ دەمانچەی تورکی و چەند ئازوقەیەکی سەربازی وەک گولە دۆشكە و کڵاشێنکۆف.\nدووپاتیشیکردەوە، کە هێڵی سنووری نێوان سودان و ئەسیوپیا بە باشی دەپارێزن کە ئێستا بووەتە کێشەیان لەگەڵ وڵاتی ئەسیوپیا.\nڕۆژی دووشەممەی ڕابردوو، لە ناوچەی عەلاو لە هەرێمی قەزارف، لەلایەن میلیشیا و سەربازانی ئەسیوپیاوە ئەفسەرێکی سوپای سودان کوژرا و چوار سەربازی دیکەش برینداربوون، هێرشەکە بە ڕاجیمە و هاوەن ئەنجامدرابوو.\nماوەیەکە دانیشتوان و جوتیارانی هەرێمی قەزارفی سودان کەوتوونەتە بەر پەلاماری میلیشیاکانی ئەسیوپیا و چاویان بڕیوەتە چەند پرۆژەیەکی کشتوکاڵی و بەروبومی گوندنشینانی ناوچەکە.\nسێ هەفتە لەمەوبەر میلیشیاکانی ئەسیوپیا بەهەمانشێوە هێرشیانکردە سەر سەربازانی سودان و ئەفسەرێکیان بە پلەی نەقیب کوشت و ژمارەیەک سەربازی دیکەیان بریندار کرد، هەر لەو هێرشەدا منداڵێکی خەڵکی ناوچەکەش کوژراو و نۆ کەسیش برینداربوون.


٨ زیانی زەیتی زەیتون\n٨ زیانی زەیتی زەیتون Featured\nزەیتی زەیتون لەزەیتە سروشتییەکانە کەچەندین رەگەزی خۆراکی گرنگی تێدایە کەسودی زۆرە بۆ لەش لەنێویاندا پاراستن لەشێرپەنجە و دابەزینی رێژەی کۆلیسترۆڵی زیانبەخش لەخوێندا، لێرەدا وێبسایتی Style Craze زیانەکانی زەیتی زەیتونی خستۆتەروو:\n١. بەھۆی زۆر بەکارھێنانی زەیتی زەیتونەوە زیاتر زیبکەی لاوێتی دەردەکەوێت چونکە زەیتی زەیتون قورسە و بەخێرایی لەپێستدا نامژرێت، بەوەش چینێکی ئەستور دروست دەبێ و دەبێتە ھۆی گیرانی کونیلەکانی، کاتێ دووبارە بەکاری بھێنیتەوە رووکارەکەی دەکاتە شوێنێک بۆ کۆکردنەوەی پیسی و دەرکەوتنی زیبکەی لاوێتی\n٢. ھەندێ کەس گرفتی ھەستیارییانە ھەیە بەرامبەر زەیتی زەیتون و توشی ھەستیاری پێست و ئەکزیمایان دەکات\n٣. بەکارھێنانی زەیتی زەیتون لەلایەن ئەوانەی گرفتی قژی چەوریان ھەیە توشی برینی پێست دەبن\n٤. بۆ پێستی منداڵ باش نیە بەتایبەت ئەوانەی پێستیان ھەستیارە و توشی برین و سوربونەوەیان دەکات.\n٥. زەیتی زەیتون سەرچاوەی دەوڵەمەندی چەوری تاکی نا تێرە و ھەر کەوچکێکی ١٤%ی چەوری تێر و ١٢٠ کالۆری تێدایە ، ئەمەش دەبێتە ھۆی زیاتر توشبون بەنەخۆشیەکانی وەک رەقبونی خوێنبەرەکان، قەڵەوی، جەڵتەی دڵ، سەکتەی مێشک، شێرپەنجەی مەمک، شێرپەنجەی قۆڵۆن.\n٦. رێژەی شەکر لەخوێندا دادەبەزێنێت ئەمەش بوار دەکاتەوە بۆ زیاتر رووبەرووبونەوەی ئەنسۆلین، و دەرکەوتنی کاریگەری تەندروستی وەک کەمی شەکر لەخوێن و ئارەقەکردنەوە و لاوازی.\n٧. دابەزینی فشاری خوێن: بەھۆی زۆرخۆری زەیتی زەیتوونەوە کەدەبێتە ھۆی توشبون بەنەخۆشی تری وەک سەکتەی مێشک و گرفتی راوەستانی گورچیلەکان.\n٨. سکچون: بەھۆی ئەوەی زەیتی زەیتون چەندین چەوری تێدایە بۆیە گرفتی کۆئەندامی ھەرس دروست دەکات بەتایبەت توشی سکچونی دەکات.\n« بۆچی سکی ئافرەتی دووگیان لە شەودا گەورەتر دەردەکەوێت؟ گیای ھیندی چارەسەری دواکەوتنی دووگیان بون دەکات »


Kurdish (Sorani) (ckb) : Template “games” : Hardy (8.04) : Translations : kubuntu-docs package : Ubuntu\nTranslated and reviewed by Ara Qadir on 2008-09-06\nئازادیت له ده‌ستکاریکردن، به‌رفراوانکردن، و گه‌شه‌پێدانی کۆدی سه‌رچاوه‌ی ئوبونتو له‌ژێر ئه مۆڵه‌ته‌دا. هه‌ر کارێكی وه‌رگیراو مه‌رجه له‌ژێر ئه‌و مۆڵه‌ته‌دا بڵاو بکرێته‌وه.\nڕوونووسێکی مۆڵه‌ته‌که لێره ده‌ستده‌که‌وێت: <ulink type="help" url="help:/kubuntu/ccbysa.html">مۆڵه‌تی Creative Commons ShareAlike</ulink>


سەرەتای مانگی ئازاری ئەمساڵ ٢٠٢١ بوو، لەڕێگای تۆڕەکانی کۆمەڵایەتی، هاشتاگی (دەبێت گردی یارە سەوز بکەینەوە)م - راگەیاند، ئەم هاشتاگە دەورێکی باش و پەرچەکردارێکی باشی هەبوو، دژ بەو سەرمایەدارانەی کەگەرەکیانبوو، گردی یارە داگیر بکەن و بیکەن بەشوقەو بەڤێلاو بیفرۆشنەوە بەخەڵکی هەژار، پاش راگەیاندنی هاشتاگی (دەبێت گردی یارە سەوز بکەینەوە)، هەرسێ رۆژی ٢٩ و ٣٠ و ٣١ ی ئازارمان وەک رۆژەکانی سەوزکردنەوەی گردی یارە دەستنیشانکرد، لەو سێ رۆژەدا ٢٩ کۆمەڵە و رێکخراوو گروپی شاخەوانی و دەستە و کەسایەتی بەشداربون، کۆی گشتی ئەندامە خۆبەخشەکانی بەشداربوو، پێکهاتبون لە ٤٠٠ هاونیشتیمانی، کە توانرا بەهێزی ماندوبونی ئەو ژمارەیە لەبەشداربوان، هەزارو ٣٨٣ نەمام لەگردی یارە بڕوێندرێت، لەهەمانکاتدا، توانرا راگر بۆ زۆربەی نەمامەکان دابنرێت، ئەمەش لەکاتێکدایە کە بەئامێری تایبەت، چاڵ بۆ نەمامەکان لێدران و لەپاش ڕوواندن بەتەنکەر ئاو بۆ نەمامەکان هێنران و تێر ئاوکران، لەپاشاندا گردی یارە لە خۆڵ و خاشاک و پیسبونی خاک و ژینگەکەی خاوینکرایەوەو پاشماوەی پیسبونی ژینگەکەی خرایە شوێنی تایبەت، هەتا ئێرە دڵسۆزی بێ ووێنەی خەڵک و هاووڵاتی و هاونیشتیمانی بوو، بەڵام خەمساردی و بێ خەمی دەسەڵات و حکومەتیش نائومێدو نیگەرانی نەکردین، بەڵکو دەمانەوێت ئەوانیش روو لەگەرمی بنێن و بێنە نێو پایانی ئەم گۆڕەپانی کار کردنەو ببنە جێبەجێکاری داواکارییەکانمان، کە خۆی دەبینێتەوە لە\nیەکهەم: چاککردن و بوژاندنەوەی کارێزی وەستا شەریف، بەپێی زانیارییەکانی ئێمە، ئەم کارێزە ئاوەکەی کراوە بە سێ بەشەوە، هەندیکی بەفیڕۆ دەڕوات، هەندێکی دیکەی لەڕێگای تەنکەرەوە دەفرۆشرێت، هەندێکی دیکەی دراوە بەگۆڕەپانێکی وەرزشی نزیک گردی یارە، بەبێ ئەوەی یەک دڵۆپ ئاو بدرێت بەدارەکان و دەبێت چالاکوانان لەڕێگای خێر خوازییەوە کۆمەک بۆ کڕینی ئاو بکەن بۆ ئەو دارانە، ئەمە جێگای نیگەرانییە و دەبێت لایەنە پەیوەندیدارەکان ئەم هەڵەیە چاک بکەنەوەو ئاوی دارەکان لەڕێگای قەتراندن دابین بکەن، چونکە ئەگەر وا نەکەن، ئەوکات هەموو ئەو هەوڵانەی کە بۆ بوژاندنەوەی ئەو گردە دراوە بەزایە دەچێت.\nدووهەم: گردی مامەیارە بۆ ماوەی ساڵێک بخرێتە ژێر چاودێری راستەوخۆی پارێزگاری سلێمانی و لیژنەیەکی پێکهاتووی ژێر چاودێری پارێزگار و شارەوانی و قائیمقامییەت، ئەوەش بەمەبەستی ئەوەی ئەو گردە لەڕووی ژینگەییەوە ببوژێتەوە، چونکە ئێستا ئەو گردە بێخاوەنە، من بەدواداچونم بۆ کردووەو هەردوو بەڕێوەبەرایەتی باخچەکانی سلێمانی و بەڕێوەبەرایەتی دارستان دەڵێن لەلای ئێمە نییە، ئەی کەواتە ئەو گردە لەلای کێیە و سەر بەکێیە؟!، هەر بۆیە باشترین چارەسەر ئەوەیە لیژنەیەکی تایبەت سەرپەرشتی ئەو شوێنە بکات وەک لەسەرەوە ئاماژەم پێدا.\nسێهەم: پاش وەرگرتنەوەی ئەو گردەو دارستانەکەی، دەبێت بۆ ماوەیەکی دیاریکراو، کە کەمتر نەبێت لە ساڵێک، تەلبەند بکرێت، بەمەبەستی ئەوەی کە نەهێڵدرێت خەڵکانێکی نا بەرپرس، زیان بەو نەمامە تازانە بگەیەنن، وەک چۆن پاش سەوزکردنەوەو ڕوواندنەوەی نەمامەکان لەم رۆژانەی دوایدا، زیاتر لە ٣٠ نەمام زیانی پێگەیشتووەو هەندیکی هەڵکێشراوەو دزراوە.\nچوارهەم: دابینکردنی کارگوزار بۆ گردی یارە و سەرپەرشتیار و ئەندازیاری کشتوکاڵی، پێشترو زیاتر لە ٣٠ کارگوزار لەسەر دارستانی گردی یارە دامەزراوە، بەڵام بەهۆی هەڵکشانی تەمەنی زۆرێک لەوانە، خانەنشین بوون و کەس نەخراوەتەوە جێگای ئەوان.\nپێنچهەم: خزمەتکردنی نەمام و زەوی ئەو ناوچەیە وەک پارکێکی میللی رەسەنی جوان و دانانی کورسی و دروستکردنی پەرژینی جوان بەدەوری ئەو گردە هاوشێوەی پەرژینە شارستانییەکان، هەرچۆن بۆ پارکی ئازادی و شوێنەکانی دیکە کراوە.\nشەشهەم: دانانی نەخشەیەک بۆ جوانکردنی گردی یارە لەڕووی هونەری، وەک دروستکردنی شانۆی کراوەی هاوینەی شێوە رۆمانی و چاککردن و بوژاندنەوەی مەلەوانگەکە و گۆڕینی بۆ فۆڕمێکی دیکەی هونەری، بەنمونە ئەگەر بڕیار وایە ئەو مەلەوانگەیە چاکنەکرێتەوە، بکرێت بە شوێنێکی هونەری و نمایشی جیاوازی کارە هونەرییەکانی تیادا بکرێت.\nحەوتهەم خاڵ و کۆتایی: دانانی روناکی لەنێو پارکەکە و تەنەکەخۆڵ بۆ شوشە و بۆ پلاستیک و بۆ پیل و پێکهاتە کارەبایی و ئەلەکترۆنییەکان بەجیا، لەگەڵ جێبەجێکردنی مافی کەسانی کەمئەندام لەنێو پارکی یارە و کارێزی وەستا شەریف لەپاش دروستکردنی\n1 هەڵای پۆشاکی ژنان و گریانی تەنافەکەی سالم\n2 ١٦ ئۆکتۆبەرو ٣١ ئاب، مێژووی خیانەتن، نەک چیرۆکی بەرئاگردان\n3 کۆرناو وەستاندنی خوێندن‌و کردنی بەئۆنلاین\n4 رۆژنامەنوسێکی تیرۆرکراو، لەکونجی زینداندا دەژی\n5 سیستەمی سەرۆکایەتی و گۆڕینی بۆ پەڕڵەمانی، لەڕوانگەی (نەوشیروان مستەفا)، ەوە\n6 ئیرهابی فیکری و شەڕی کۆنە قین\n7 ریزی مەرگ‌و خەندەی مەرگ، بەلاڕێدابردنی کەیسی ئەنفال